energeiakozani: Απριλίου 2010
Νομαρχιακή Αυτοδιοίκηση Κοζάνης: Αποτελέσματα αναλύσεων της πρόσφατης διαρροής στον ΑΗΣ Αγίου Δημητρίου
Ανάρτηση: Mavromatidis Dimitrios την 30 Απρ 2010
Δεν συντρέχουν λόγοι ανησυχίας για την υγεία των εργαζομένων και των κατοίκων της περιοχής από την πρόσφατη διαρροή τριχλωριούχου σιδήρου στον ΑΗΣ Αγίου Δημητρίου, τονίζει ο Νομάρχης Κοζάνης Γιώργος Δακής.
Συγκεκριμένα, όπως αναφέρει ο κ. Δακής, μετά την ολοκλήρωση των αναλύσεων των δειγμάτων που λήφθηκαν από το Κέντρο Περιβάλλοντος της Νομαρχιακής Αυτοδιοίκησης Κοζάνης στο έδαφος της περιοχής στην οποία την Τρίτη 20 Απριλίου 2010 υπήρξε η διαρροή, διαπιστώθηκε ότι οι συγκεντρώσεις τριχλωριούχου σιδήρου βρέθηκαν εντός των επιτρεπτών ορίων.
Κατηγοριοποίηση... ΑΝΑΚΟΙΝΩΣΕΙΣ , ΑΤΥΧΗΜΑ » Email Post » 0 σχόλια »
Το πρώτο υπεράκτιο αιολικό πάρκο της Γερμανίας τέθηκε σε λειτουργία
Τέθηκε σε λειτουργία το πρώτο υπεράκτιο αιολικό πάρκο στη Γερμανία, 45 χιλιόμετρα από τις ακτές της Βόρειας Θάλασσας, όπου 12 ανεμογεννήτριες θα παράγουν ηλεκτρική ενέργεια για 50,000 νοικοκυριά, σύμφωνα με δημοσίευμα του Associated Press.
Η κάθε ανεμογεννήτρια έχει ύψος 150 μέτρα, ισχύ 12 μεγαβάτ και φτάνει σε βάθος 30 μέτρα κάτω από την επιφάνεια της θάλασσας.
Το συνολικό κόστους του έργου ανέρχεται στα 250 εκατ. ευρώ.
Το αιολικό πάρκο αποτελεί «πεδίο δοκιμών», για να εξετασθούν τυχόν περιβαλλοντικές επιπτώσεις στο οικοσύστημα της περιοχής.
Η Γερμανία στοχεύει να παράγει ηλεκτρική ενέργεια 25,000 μεγαβάτ από τα αιολικά πάρκα μέχρι το 2030, δήλωσε ο υπουργός Περιβάλλοντος Norbert Roettgen, στα επίσημα εγκαίνια του πάρκου.
Το πρόγραμμα ονομάστηκε Alpha Ventus και χρηματοδοτήθηκε από τη γερμανική εταιρεία EON, τη σουηδική Vattenfall Europe και την EWE.
Κατηγοριοποίηση... ΑΠΕ , ΠΕΡΙΒΑΛΛΟΝ , ΠΡΑΣΙΝΗ ΟΙΚΟΝΟΜΙΑ » Email Post » 0 σχόλια »
«Πουλήστε την ΔΕΗ, Είναι Σημαντικό!»;
Σαφές μήνυμα έστειλαν αυτές τις ημέρες στην Αθήνα οι τεχνοκράτες του ΔΝΤ για την ΔΕΗ στους συναρμόδιους υπουργούς. Το 51% υπό δημόσιο έλεγχο παραμένει για την κυβέρνηση θέσφατο – για πόσο ακόμη; - αλλά τα μεγάλα κέρδη του 2009 και η ανάγκη να ανοίξει αποτελεσματικότερα ο ανταγωνισμός στην αγορά ηλεκτρισμού αποτελούν μέγα δέλεαρ για τις αγορές
Τώρα, να γράψουμε ότι δεν το περιμέναμε ή, ακόμα, ότι προκάλεσε έκπληξη και για τους υπουργούς που το άκουσαν, ίσως και πιο εμφατικά από όσο περιγράφουμε στον τίτλο, θα λέγαμε ψέματα...
Οι τεχνοκράτες – εμπειρογνώμονες του Διεθνούς Νομισματικού Ταμείου που βρέθηκαν αυτές τις ημέρες στην Αθήνα έστειλαν ένα σαφές και απλούστατο μήνυμα προς τα συναρμόδια κυβερνητικά στελέχη: “Why not selling PPC?”, όπως μας μεταφέρθηκε, ή και “Sell PPC, it’simportant!” κατά μία άλλη έκδοχή που, προσωπικά, μου φαίνεται και πιθανότερη.
Και οι άνθρωποι την αλήθεια είδαν και είπαν! Μία επιχείρηση που αποτελεί σκληρό κρατικό μονοπώλιο για το οποίο η χώρα μας βρίσκεται πολλαπλώς υπόλογη στην Ευρωπαϊκή Ένωση. Μια επιχείρηση που δραστηριοποιείται στον πλέον υποσχόμενο για την ανάπτυξη διεθνώς τομέα. Και μια επιχείρηση που το 2009 έβγαλε κέρδη προ φόρων που άγγιξαν το 1 δισεκατομμύριο ευρώ και έδωσε γενναίο μέρισμα.
“Γιατί δεν την πουλάτε;” ή “πουλήστε την, είναι σημαντικό” είπαν, σύμφωνα με πληροφόρηση της “Α” που δεν επιδέχεται διάψευσης. Και το είπαν τουλάχιστον σε έναν υπουργό της κυβέρνησης αν και εκτιμώ ότι σίγουρα το έχουν πει σε περισσότερους, αρμόδιους και μη ενδεχομένως!
Η ΔΕΗ αυτήν την τη στιγμή έχει μπροστά της ένα τεράστιο επενδυτικό πρόγραμμα, το ακριβές ύψος του οποίου θα το γνωρίζουμε περίπου σε ένα μήνα από τώρα, σύμφωνα με τα όσα ανέφερε την Τρίτη ο πρόεδρος και διευθύνων σύμβουλος της επιχείρησης κ. Αρθούρος Ζερβός στην διάρκεια της πρώτης συνάντησής του με εκπροσώπους των μέσων ενημέρωσης.
Θα ξεπερνά, πάντως, τα 10 δισεκατομμύρια ευρώ για τα επόμενα χρόνια, αφού μόνο οι νέες λιγνιτικές μονάδες σε Πτολεμαϊδα και Φλώρινα θα φτάσουν τα 3 δισεκατομμύρια ευρώ! Και, όπως γράφαμε προ δύο εβδομάδων, είναι πιθανό να αναγκαστεί να στρέψει ένα σημαντικό μέρος του προς τον εκσυγχρονισμό μονάδων που έτσι κι αλλιώς θα αποσυρθούν το 2020.
Μέτωπα αλλά και θετική συγκυρία
Επιπλέον η ΔΕΗ έχει τεράστια μέτωπα ανοικτά στην αγορά ηλεκτρισμού και στην λειτουργία του ανταγωνισμού και στο εγχώριο και στο διεθνές μέτωπο. Από την απώλεια πελατών και τα στρεβλά τιμολόγια που δεν την βοηθούν να ανακτήσει το κόστος έως τις στρεβλώσεις για τις οποίες η ίδια κατηγορείται από την αγορά ότι δημιουργεί με την προνομιακή χρήση των λινιτικών και των υδροηλεκτρικών εργοστασίων και έως τις νέες μονάδες παραγωγής που δημιουργούν πολύ γρηγορότερα από την ίδια οι ανταγωνιστές της.
Αντιμετωπίζει, δηλαδή, η ΔΕΗ μείζονα θέματα που απαιτούν λύσεις και τα οποία ενδεχομένως ένα κρατικό μάνατζμεντ να μην μπορεί να τα επιλύσει. Ή και αν τα επιλύσει, αυτό να μην του αναγνωριστεί από την αγορά και τα προβλήματα να διαιωνιστούν.
Αλλά και, κυρίως, η συγκυρία για την ΔΕΗ εξακολουθεί να είναι θετική σε σχέση με την συνεχιζόμενη πτώση στην κατανάλωση ηλεκτρισμού – να η στρέβλωση κόστους για την οποία σας λέγαμε πριν, η πτώση στην πώληση προϊόντος να ευνοεί την πωλητή – την μεγάλη δυνατότητα χρήσης των υδροηλεκτρικών σταθμών καθώς και τις “ελεγχόμενες” διεθνείς τιμές στα καύσιμα.
Στο δε χρηματιστήριο αυτήν την περίοδο η ΔΕΗ είναι πλέον ελκυστική παρά ποτέ. Η κεφαλαιοποίησή της μόλις που ξεπερνά τα 2,5 δισεκατομμύρια ευρώ, δηλαδή η μετοχή της χαρακτηρίζεται από πολλαπλασιαστή προ φόρων κερδών ούτε στο 3! “Πόσο πιο κάτω να πάει, πόσο πιο φτηνά να αγόραζε κάποιος ενδιαφερόμενος ένα ποσοστό και το μάνατζμεντ, βλέποντας ταυτόχρονα ότι οι λύσεις στα μέτωπα δημιουργούν προοπτικές;” αναρωτιούνται οι αγοραίοι τεχνοκράτες.
Έσοδα 1 δισ. ευρώ “εύκολα”…
Και ακόμη και η πώληση ενός, ας πούμε, 33% της ΔΕΗ θα έφερνε σχεδόν 1 δισεκατομμύριο στο κράτος, με βάση την τρέχουσα χρηματιστηριακή αποτίμηση. Ένα Δημόσιο που βουλιάζει στα ελλείμματα και δεν μπορεί να βρει λύση για να δανειστεί στις αγορές έχει την πολυτέλεια να αγνοήσει αυτό το “φιλέτο”;
Αυτή, προφανέστατα, είναι η σκέψη των ανθρώπων του ΔΝΤ. Τι λένε στην κυβέρνηση; Επισήμως το 51% παραμένει θέσφατο. Ο μάνατζερ της ΔΕΗ, που ήταν παρών στις συζητήσεις, μετέφερε ότι της κυβερνητικής άποψης υπεραμύνθηκε η κα Τίνα Μπιρμπίλη, επιχειρηματολογώντας στην λογική που όλοι εδώ και χρόνια γνωρίζουμε. Ο ίδιος ο κ. Ζερβός συντάχθηκε, αυτονόητα, με την συγκεκριμένη άποψη, αλλά παραδέχθηκε στην δημοσιογραφική ομήγυρη ότι τα δεδομένα αλλάζουν συνεχώς και κανείς δεν μπορεί να προδικάσει το μέλλον...
Ίσως το νέο γερό ανακάτεμα της ενεργειακής τράπουλας να είναι πιο κοντά από όσο το φανταζόμαστε. Μην ξεχνάμε τις πρόσφατες δηλώσεις του επικεφαλής της ιταλικής Edisonκ. UmbertoQuadrino στην Αθήνα, κατά τις οποίες η εταιρεία του θα ενδιαφερόταν για την αγορά εργοστασίων της ΔΕΗ. Και μην μας διαφεύγει ότι σε θεσμικό επίπεδο στο υπουργείο Περιβάλλοντος, Ενέργειας και Κλιματικής Αλλαγής έχουν μπροστά τους την προσαρμογή στο λεγόμενο τρίτο ενεργειακό πακέτο, το οποίο αναφέρεται στην υποχρέωση τουλάχιστον του νομικού διαχωρισμού της επιχείρησης.
(Δημοσιεύεται σήμερα στην εφημερίδα “Αξία”)
Καλλικράτης: Οι νέοι Δήμοι στη Δυτική Μακεδονία
Ανάρτηση: Mavromatidis Dimitrios την 29 Απρ 2010
Οι νέοι Δήμοι στη Δυτική Μακεδονία για το σχέδιο Καλλικράτης:
1. Δήμος Δεσκάτης με έδρα τη Δεσκάτη αποτελούμενος από τους δήμους α. Δεσκάτης και β.
Χασίων, οι οποίοι καταργούνται.
2. Δήμος Γρεβενών με έδρα τα Γρεβενά αποτελούμενος από τους δήμους α. Γρεβενών β.
Βεντζίου και γ. Ηρακλεωτών οι οποίοι καταργούνται.
3. Δήμος Βασιλίτσας με έδρα τους Μαυραναίους αποτελούμενος από τους δήμους α. Αγίου
Κοσμά β. Γόργιανης γ. Θεοδώρου Ζιάκα και τις κοινότητες α. Αβδέλλας β. Μεσολουρίου γ.
Περιβολίου δ. Σαμαρίνης ε. Φιλιππαίων στ. Δότσικου ζ.Σμίξης, οι οποίοι καταργούνται.
Βεντζίου γ. Ηρακλεωτών δ. Αγίου Κοσμά ε. Γόργιανης στ. Θεοδώρου Ζιάκα και τις κοινότητες
α. Αβδέλλας β. Μεσολουρίου γ. Περιβολίου δ. Σαμαρίνης ε. Φιλιππαίων στ. Δότσικου ζ.Σμίξης
οι οποίοι καταργούνται.
1. Δήμος Καστορίας με έδρα τη Καστοριά αποτελούμενος από τους δήμους α. Καστοριάς β.
Αγίας Τριάδος γ. Μεσοποταμίας δ. Κορεστίων και τη κοινότητα Καστρακίου, οι οποίοι
2. Δήμος Ορεστίδος με έδρα το Άργος Ορεστικό αποτελούμενος από τους δήμους α.
Ορεστίδος και β. Ίωνα Δραγούμη, οι οποίοι καταργούνται.
3. Δήμος Νεστορίου με έδρα το Νεστόριο αποτελούμενος από τους δήμους α. Νεστορίου β.
Ακριτών και τις κοινότητες α. Γράμμου β. Αρρένων, οι οποίοι καταργούνται.
4. Δήμος Μακεδνών με έδρα το Μαυροχώρι αποτελούμενος από τους δήμους α. Αγίων
Αναργύρων β. Μακεδνών γ. Βιτσίου και δ. Κλεισούρας, οι οποίοι καταργούνται.
1. Δήμος Κοζάνης με έδρα τη Κοζάνη αποτελούμενος από τους δήμους α. Κοζάνης β. Αιανής
γ. Ελιμείας δ. Δημητρίου Υψηλάντη ε. Ελλησπόντου, οι οποίοι καταργούνται.
2. Δήμος Βοϊου με έδρα τη Νεάπολη αποτελούμενος από τους δήμους α. Σιάτιστας β.
Νεάπολης γ. Τσοτυλίου και τη κοινότητα Πεντάλοφου, οι οποίοι καταργούνται.
3. Δήμος Εορδαίας με έδρα τη Πτολεμαΐδα αποτελούμενος από τους δήμους α. Πτολεμαΐδας
β. Βέρμιου γ. Μουρικίου δ. Αγίας Παρασκευής και τη κοινότητα Βλάστης, οι οποίοι
4. Δήμος Σερβίων με έδρα τα Σέρβια αποτελούμενος από τους δήμους α. Σερβίων β.
Καμβουνίων και τη κοινότητα Λιβαδερού, οι οποίοι καταργούνται.
1. Δήμος Φλώρινας με έδρα τη Φλώρινα αποτελούμενος από τους δήμους α. Κάτω Κλεινών
β. Μελίτης γ. Περάσματος και δ. Φλώρινας, οι οποίοι καταργούνται.
τους δήμους α. Αετού β. Αμυνταίου γ. Φιλώτα και τις κοινότητες α. Βαρικού β. Λεχόβου γ.
Νυμφαίου, οι οποίοι καταργούνται.
3. Δήμος Πρεσπών με έδρα το Λαιμό αποτελούμενος από το δήμο Πρεσπών και την
Συγκρατημένη αισιοδοξία για το μέλλον των μονάδων της ΔΕΗ
Επιστρέφει σήμερα από τις Βρυξέλλες η αντιπροσωπεία των συνδικαλιστών της ΔΕΗ που είχε την ευκαιρία να συναντήσει τους Έλληνες ευρωβουλευτές αλλά και αρμόδιους παράγοντες του Ευρωπαϊκού Κοινοβουλίου, μεταφέροντας την αγωνία για το μέλλον των λιγνιτικών μονάδων στη Δυτική Μακεδονία.
κλικ για περισσότερα απο το vetonews.gr...
Πιάνουν δουλειά οι πρώτες επιτυχόντες της ΔΕΗ
Αναδημοσίευση: Εφ. ΕΡΑ Δυτ. Μακεδονίας,28/4/10
Υπογράφονται από τη Δευτέρα 3 Μαΐου οι πρώτες προσλήψεις στη ΔΕΗ, οι οποίες αφορούν τον διαγωνισμό των 2035 θέσεων, όπως τόνισε μιλώντας στο σταθμό μας ο βουλευτή ΠΑΣΟΚ νομού Κοζάνης, Αλέκο Αθανασιάδη, ο οποίος είχε χθες συνάντηση με τον πρόεδρο και διευθύνοντα σύμβουλο της ΔΕΗ, Αρθούρο Ζερβό, η αρχή θα γίνει με τους πρώτους 80 από τους επιτυχόντες του διαγωνισμού, ενώ μέχρι τα τέλη Ιουλίου θα προσληφθούν σταδιακά 550 επιτυχόντες.
Έρχονται μεγάλες αυξήσεις στα τιμολόγια της ΔΕΗ
Ανάρτηση: venergyd την 28 Απρ 2010
Μεγάλες αυξήσεις στα τιμολόγια της ΔΕΗ έρχονται ίσως και από φέτος και θα ολοκληρωθούν μέχρι το 2013 στο πλαίσιο των οδηγιών για απελευθέρωση των τιμολογίων της ηλεκτρικής ενέργειας.Όπως έκανε γνωστό σήμερα ο πρόεδρος της ΔΕΗ, Α. Ζερβός, κατά τη διάρκεια συνάντησης με δημοσιογράφους έχει γίνει ήδη πρόταση από την ΔΕΗ στην ΡΑΕ, όπου προτείνεται η συγχώνευση των 32 τιμολογίων της εταιρίας σε 8.
Κατόπιν και σχετικής κοινοτικής οδηγίας αλλά και των επιταγών του ΔΝΤ όπως υπαινίχθηκε ο κ. Ζερεβός η ΔΕΗ θα πρέπει προκειμένου να ανοίξει ο ανταγωνισμός να ανεβάσει τις τιμές στο ρεύμα για οικιακή και αγροτική χρήση αλλά και να μειώσει τις τιμές στο ρεύμα για τις εμπορικές επιχειρήσεις.
Σημειώνεται ότι ο τρόπος με τον οποίο διαμορφώνονται σήμερα τα τιμολόγια είναι στρεβλός καθώς για το φθηνό ρεύμα σε καταναλωτές και αγρότες γίνεται ουσιαστικά επιδότηση από τα τιμολόγια για εμπορικές και βιομηχανικές επιχειρήσεις.
Εξάλλου, ο νέος πρόεδρος της ΔΕΗ αναφερόμενος στα υπόλοιπα θέματα της επιχείρησης τάχθηκε υπέρ της διατήρησης του 51% της επιχείρησης στο Δημόσιο και όπως υποστήριξε μέχρι στιγμής αυτή είναι και η θέση της κυβέρνησης.
Σε ότι αφορά το νέο επιχειρησιακό πρόγραμμα της εταιρίας εκτίμησε ότι θα είναι έτοιμο σε ένα με ενάμιση μήνα και το οποίο μεταξύ άλλων θα προβλέπει αντικατάσταση παλιών μονάδων της ΔΕΗ με νέες και ανάπτυξη των ανανεώσιμων πηγών ενέργειας.
Απαντώντας σε σχετικές ερωτήσεις ο κ. Ζερβός σημείωσε ότι η ΔΕΗ είναι ανοικτή σε συνεργασίες με ιδιώτες, ιδιώς στον τομέα των ΑΠΕ αλλά και στην έξοδο της εταιρίας προς τα Βαλκάνια.
Είναι επίσης κατηγορηματικά αντίθετος σε οποιαδήποτε συνεργασία της ΔΕΗ στο σκέλος της λιγνιτικής παραγωγής αλλά και στο ενδεχόμενο πώλησης μονάδων της εταιρίας.
Ηλέκτωρ: Αποσύρει το ενδιαφέρον για τη μονάδα στη Θήβα
Αναδημοσίευση: capital.gr, 28/4/10
Το ενδιαφέρον της για τη δημιουργία μονάδας Ενεργειακής Αξιοποίησης Βιομάζας στη Θήβα αποσύρει η Ηλέκτωρ.
Ειδικότερα, όπως επισημαίνεται σε σχετική ανακοίνωση “η εταιρεία μετά και από τις αντιδράσεις που εκφράστηκαν στην Επιτροπή Περιβάλλοντος της Βουλής στις 20/4/2010 ημέρα Τρίτη απο βουλευτές της Βοιωτίας τόσο του ΠΑΣΟΚ όσο και της ΝΔ καθώς και από την εκπρόσωπο του ΣΥΡΙΖΑ (κατά τη διάρκεια της παρουσίασης θέσεων του ΣΕΒΙΑΝ) σχετικά με τη δημιουργία μονάδας Ενεργειακής Αξιοποίησης Βιομάζας στη Θήβα, αποσύρει το ενδιαφέρον της για την επένδυση αυτή έχοντας σαν Αρχή και Πολιτική της, ότι καμία επένδυση και ειδικά περιβαλλοντική δεν μπορεί να επιβιώσει “με τα ματ”.
Άλλωστε επενδύσεις ανάλογου ενδιαφέροντος επιζητούνται εναγωνίως σε άλλες περιοχές της γης και τυγχάνουν καλύτερης υποδοχής.
Σε περίπτωση που η τοπική κοινωνία, που εκπροσωπείται δια της δημοτικής αρχής, των πολιτικών κομμάτων και των λοιπών φορέων κατανοήσουν τα περιβαλλοντικά και οικονομικά οφέλη καθώς και την τεραστίων διαστάσεων επένδυση που θα επιφέρει τη δημιουργία νέων και εξειδικευμένων θέσεων εργασίας για την περιοχή, η εταιρεία θα επενεξετάσει τη δυνατότητα ανάκλησης της απόφασης αυτής” καταλήγει η ανακοίνωση.
Αποτελέσματα εκλογών του Περιφερειακού Τμήματος ΤΕΕ Δυτικής Μακεδονίας
Τα αποτελέσματα των εκλογών του ΤΕΕ για την περιφερειακή αντιπροσωπεία του τμήματος Δυτικής Μακεδονίας:
Αντιπροσωπεία Περιφερειακού Τμήματος Δυτ. Μακεδονίας (σταυροδοσία):
Πειθαρχικό Συμβούλιο (σταυροδοσία):
Τα ποσοστά των παρατάξεων:
ΨΗΦΟΙ ΠΟΣΟΣΤΟ
ΠΑΣΚ ΔΜ - ΣΥΝΕΡΓΑΖΟΜΕΝΟΙ 567 45,04%
ΕΝΕΡΓΟΙ ΜΗΧΑΝΙΚΟΙ ΔΥΤΙΚΗΣ ΜΑΚΕΔΟΝΙΑΣ 376 29,86%
ΔΗΜΟΚΡΑΤΙΚΗ ΚΙΝΗΣΗ ΜΗΧΑΝΙΚΩΝ (Δ.Κ.Μ.) 246 19,54%
ΔΗΜΟΚΡΑΤΙΚΗ ΠΑΝΕΠΙΣΤΗΜΟΝΙΚΗ ΚΙΝΗΣΗ ΜΗΧΑΝΙΚΩΝ 39 3,10%
ΜΗΧΑΝΙΚΟΙ ΤΗΣ ΕΚΠΑΙΔΕΥΣΗΣ 31 2,46%
«Πράσινος» διάλογος
Του Ρούλη Κοκελίδη, πανεπιστημιακού, πρώην βουλευτή ΠΑΣΟΚ Ν. Κοζάνης
Θεωρώ ότι ο δημόσιος και δημιουργικός διάλογος από τις στήλες των μέσων ενημέρωσης είναι μια σημαντική εξέλιξη. Πέρα από την ενημέρωση και την καταγραφή των απόψεων δίνεται η δυνατότητα για μια πιο ουσιαστική προσέγγιση των σύγχρονων προβλημάτων της χώρας μας.
Εκτιμώ ότι συμφωνούμε με τον κ. Πετράκου Μιχαήλ, συντονιστή της Εκτελεστικής Γραμματείας των οικολόγων πράσινων, ότι η σημερινή κρίση δεν είναι μόνο χρηματοπιστωτική και οικονομική, είναι και κρίση αναπτυξιακού, παραγωγικού και καταναλωτικού μοντέλου. Κοντολογίς η ριζική αλλαγή του αναπτυξιακού μοντέλου είναι το ζητούμενο.
Η πράσινη ανάπτυξη όμως, που είναι η διέξοδος από την κρίση, πρέπει να παράγει εισόδημα, νέες θέσεις εργασίας, ποιότητα ζωής, να συνδυάσει την επιχειρηματικότητα με την οικολογική συνείδηση.
Η Ελλάδα έχει όλα τα φυσικά προσόντα, τη φυσική πρώτη ύλη για να γίνει πρωταγωνιστής της νέας ανάπτυξης. Ο πρωθυπουργός Γιώργος Παπανδρέου και η κυβέρνηση του ΠΑΣΟΚ από την πρώτη στιγμή στα πλαίσια της νέας περιβαλλοντικής πολιτικής έχει πάρει σοβαρές πρωτοβουλίες, συμμετέχοντας στις εργασίες της παγκόσμιας συνδιάσκεψης του ΟΗΕ στην Κοπεγχάγη και ιδρύοντας το υπουργείο περιβάλλοντος, ενέργειας και κλιματικών αλλαγών. Να σημειώσουμε ότι έγινε πραγματικότητα ένα μεγάλο ζήτημα της κοινωνίας μας και των οικολογικών φορέων.
Το νέο νομοσχέδιο για τις ΑΠΕ είναι αναμφισβήτητα στρατηγικής σημασίας για την χώρα και συνιστούν μια μοναδική αναπτυξιακή ευκαιρία. Συνεισφέρουν σημαντικά στην ανταγωνιστικότητα, την προστασία του περιβάλλοντος και στην ασφάλεια του ενεργειακού εφοδιασμού. Υπάρχει πλέον η πολιτική βούληση, περνάμε από τα λόγια στην πράξη.
Νομίζω επίσης ότι συμφωνούμε με τους οικολόγους πράσινους στην σταδιακή απεξάρτηση από το λιγνίτη στο νέο ενεργειακό σχεδιασμό της χώρας.
Από το σημερινό μοντέλο ανάπτυξης, που χαρακτηρίζεται από μεγάλη ενεργειακή ένταση, προς ένα μοντέλο αποκεντρωμένων ενεργειακών πηγών, που είναι απευθείας πιο προσιτές και ελεγχόμενες από τους πολίτες, με λίγα λόγια ένα μοντέλο πιο δημοκρατικό.
Στο μεταβατικό στάδιο ο ρόλος της ΔΕΗ πρέπει να είναι καθοριστικός για τη νέα σύνθεση συμβατικών και εναλλακτικών μορφών ενέργειας. Η κατασκευή δύο νέων λιγνιτικών μονάδων στην Πτολεμαίδα και στην Φλώρινα που ενσωματώνουν τις πλέον φιλικές προς το περιβάλλον τεχνολογίες δημιουργούν ένα νέο τοπίο και δυναμώνουν τον ενεργειακό ρόλο της Δ. Μακεδονίας.
Παράλληλα η ΔΕΗ πρέπει να αναπροσαρμόσει το επιχειρησιακό της σχεδιασμό προκειμένου να γίνει πρωταγωνιστής της πράσινης ανάπτυξης αξιοποιώντας τις ανανεώσιμες πηγές ενέργειας και τις νέες τεχνολογίες.
Στην κατεύθυνση αυτή πρέπει με πρωτοβουλία της Κυβέρνησης στα πλαίσια του ΕΣΠΑ, η ΔΕΗ, μαζί με το πανεπιστήμιο και το ΤΕΙ Δ. Μακεδονίας, την Τοπική Αυτοδιοίκηση, τους παραγωγικούς φορείς, να ιδρύσουν ένα Ινστιτούτο Έρευνας ΑΠΕ και νέων τεχνολογιών στην περιοχή που είναι το ενεργειακό κέντρο της χώρας.
Το Ινστιτούτο Έρευνας ΑΠΕ μπορεί να δημιουργήσει καινοτομία. Θα μπορούσε να λειτουργήσει συντονιστικά και συνεργατικά με άλλους επιστημονικούς και ερευνητικούς φορείς της χώρας μας. Βασικός στόχος η αναβάθμιση της έρευνας στις νέες τεχνολογίες και ιδιαίτερα στις ανανεώσιμες.
Να μπει επιτέλους η Ελλάδα στην παραγωγή της νέας εποχής, να γίνει σοβαρός παραγωγός και εξαγωγέας εξοπλισμού, τεχνογνωσίας και υπηρεσιών της «πράσινης οικονομίας».
Συμφωνούμε με την πρόταση των οικολόγων πράσινων Δ. Μακεδονίας προς τον πρόεδρο της ΔΕΗ για βιομηχανία κατασκευής πράσινου ενεργειακού εξοπλισμού με βασικό μέτοχο της ΔΕΗ, είναι μια θετική πρόταση που θα συμβάλει στην ανάπτυξη της περιοχής.
Η Δ. Μακεδονία με τις ερχόμενες εκλογές της Τοπικής Αυτοδιοίκησης έχει όλες τις προϋποθέσεις να γίνει η ατμομηχανή της πράσινης ανάπτυξης στην χώρα μας, αξιοποιώντας τα συγκριτικά πλεονεκτήματα της περιοχής.
Οικολόγοι Πράσινοι: Αποστολή εκπροσώπων φορέων λιγνιτικών περιοχών στις Βρυξέλλες - Παρουσιάσεις εισηγήσεων
Ανάρτηση: Mavromatidis Dimitrios την 27 Απρ 2010
Η περιοδεία στα ανθρακωρυχεία της Φλάνδρας
Με την άφιξη της αποστολής στο αεροδρόμιο, ξεκίνησε και η περιοδεία με τη συμμετοχή του Μιχάλη Τρεμόπουλου σε κλειστά ανθρακωρυχεία της περιοχής της Φλάνδρας, με κεντρική ιδέα την επαφή με προγράμματα αναζωογόνησης τοπικών οικονομιών μετά το κλείσιμο ανθρακωρυχείων.
Πρώτος σταθμός το πρώην ανθρακωρυχείο στο Houthalen όπου μας έγινε παρουσίαση του εθνικού προγράμματος κλεισίματος ήδη από τη δεκαετία του 1980. Την τελευταία δεκαετία ξεκίνησε μια μεγαλύτερη εμπλοκή της τοπικής αυτοδιοίκησης, με τους χώρους των πρώην ανθρακωρυχείων να περνούν στα χέρια της και να μετατρέπονται σε χώρους εγκατάστασης μικρών και μεσαίων επιχειρήσεων που δραστηριοποιούνται σε νέες καθαρές τεχνολογίες, σε πράσινα κτίρια κλπ.
Στη συνέχεια επισκεφτήκαμε το παλιό ανθρακωρυχείο στο Zolder. Εκεί γνωρίσαμε το μεγαλύτερο φωτοβολταϊκό πάρκο του Βελγίου ισχύος 4,5 MW που έχει εγκατασταθεί σε χώρο που παλιότερα γινόταν η πλύση των μεταλλευμάτων. Ιδιοκτήτης του πάρκου είναι κατά 75% ιδιωτική εταιρεία και κατά 25% το Περιφερειακό Ταμείο Αναγέννησης. Δίπλα βρίσκεται ο χώρος διαλογής υλικών συσκευασίας και κομποστοποίησης οργανικών υπολειμμάτων του Δήμου. Σε κτίριο που παλιότερα στέγαζε διοικητικές υπηρεσίες, πραγματοποιούνται πλέον προγράμματα και σεμινάρια μετεκπαίδευσης τριών επιπέδων ειδίκευσης για εργαζομένους και άνεργους διαφόρων ειδικοτήτων, από κατασκευαστές τούβλων μέχρι ιστορικούς και αρχιτέκτονες. Στον κεντρικό χώρο πραγματοποιείται δύο φορές το μήνα η υπαίθρια «Τούρκικη Αγορά» που συγκεντρώνει πάνω από 5 χιλιάδες άτομα.
Τέλος, περάσαμε από το πρώην ανθρακωρυχείο του Genk, ορισμένοι χώροι του οποίου χρησιμοποιούνται πλέον ως εστιατόρια και κινηματογράφοι, ενώ ένα από τα κτίρια στεγάζει μικρές επιχειρήσεις που δραστηριοποιούνται σε σύγχρονες τεχνολογίες media.
Η συγκεκριμένη περιφέρεια διαθέτει το πιο πυκνό δίκτυο ποδηλατοδρόμων στην Ευρώπη. Είχε προταθεί και σχεδιαστεί από δύο μηχανικούς ορυχείων κατά την περίοδο κλεισίματός τους και πλέον θεωρείται υπόδειγμα και αντιγράφεται σε περιοχές της Ολλανδίας και της Γερμανίας. Εκτιμάται πως παρά το πολύ μικρό κόστος του δικτύου, αυτό αποτελεί σημαντική αιτία έλξης τουρισμού για την περιοχή συνεισφέροντας στην οικονομία και την απασχόληση.
Χρειάζεται βέβαια να τονιστεί πως τα ανθρακωρυχεία της περιοχής ήταν όλα υπόγεια με αποτέλεσμα η επιβάρυνση του τοπίου και των εδαφών να είναι αμελητέα σε σύγκριση με τις καταστροφικές επιπτώσεις των λιγνιτωρυχείων ανοικτού τύπου που υπάρχουν στη χώρα μας.
Οι οδηγοί, μας τόνισαν πως αν χρειάζεται να κρατήσουμε ένα μάθημα από την εμπειρία της Φλάνδρας, αυτό είναι η ανάγκη για έγκαιρο σχεδιασμό και προγραμματισμό για τη μετάβαση στη μετα-λιγνιτική εποχή, πολλά χρόνια πριν κλείσουν οριστικά τα ορυχεία.
Η Ημερίδα στο Ευρωκοινοβούλιο
Ο Λάζαρος Τσικριτζής από την Οικολογική Κίνηση Κοζάνης άνοιξε την ημερίδα παρουσιάζοντας αναλυτικά τις επιπτώσεις στο περιβάλλον και την υγεία από τη λειτουργία του Λιγνιτικού Κέντρου Δυτικής Μακεδονίας. Τα νούμερα που παρουσίασε είναι εντυπωσιακά: Για τη λειτουργία των 4438 λιγνιτικών MW της περιοχής αποτίθενται ετησίως 250-300 εκατομμύρια τόνοι στείρων υλικών και 7 εκατομμύρια τόνοι τέφρας. Οι εκπομπές θερμών καυσαερίων ανέρχονται σε 26 εκατομμύρια κυβικά την ώρα, ενώ οι υπερβάσεις των εκπομπών τέφρας αγγίζουν το 60% στους παλιούς ΑΗΣ (Πτολεμαίδας). Οι πύργοι ψύξης των σταθμών παραγωγής καταναλώνουν 5,5 χιλιάδες κυβικά νερού την ώρα.
Το 2009 οι συγκεντρώσεις αιωρουμένων σωματιδίων στην ατμόσφαιρα κυμαίνονταν από 28-52%, με όριο το 9,6 %, ενώ εξακολουθεί να απουσιάζει ακόμα και ένα σύγχρονο σύστημα παρακολούθησης και πρόβλεψης της ατμοσφαιρικής ρύπανσης και ενημέρωσης των πολιτών.
Τέλος, χαρακτήρισε ντροπή το ότι 50 χρόνια τώρα δεν έχει πραγματοποιηθεί ολοκληρωμένη μελέτη για τις επιπτώσεις της ρύπανσης στη δημόσια υγεία.
Ο Ηλίας Μιχαηλίδης από το Σύλλογο Περιβάλλοντος και Ποιότητας Ζωής Δήμου Δημητρίου Υψηλάντη παρουσίασε τις διαστάσεις του ζητήματος της μετεγκατάστασης οικισμών για τις ανάγκες ανάπτυξης των λιγνιτωρυχείων, με έμφαση στις σχεδιαζόμενες μετεγκαταστάσεις της Ποντοκώμης και της Μαυροπηγής και το «μετέωρο» αίτημα της Ακρινής. Χαρακτηριστικό είναι πως η ΔΕΗ δεν επικαλείται καν τη δημόσια υγεία και την ποιότητα ζωής ως λόγο των μετεγκαταστάσεων, παρά μόνο το «δημόσιο συμφέρον» με αποτέλεσμα οι απαλλοτριώσεις να γίνονται σταδιακά και να οξύνεται η ατμοσφαιρική ρύπανση όσο το ορυχείο πλησιάζει τους οικισμούς. Η θέση των Συλλόγων είναι πως καμία εξορυκτική δραστηριότητα δεν πρέπει να προχωρήσει στα αγροκτήματα ή τους οικισμούς αν πρώτα δεν ολοκληρωθεί η μετεγκατάσταση.
Τέλος, η Έλενα Μουρελάτου από την Παρεμβατική Κίνηση Πολιτών Μεγαλόπολης παρουσίασε την ιστορία της περιοχής και τις επιπτώσεις από την εξόρυξη και καύση του λιγνίτη στις μονάδες της ΔΕΗ ενώ εστίασε ιδιαίτερα στο θέμα της διαχείρισης των αμιαντούχων στερεών αποβλήτων που προέκυψαν από τους πύργους ψύξης της ΔΕΗ.
Τη δεύτερη ενότητα άνοιξε ο Christopher Allen, επικεφαλής της Μονάδας Βιομηχανικών Εκπομπών της Δ/νσης Περιβάλλοντος της Ευρωπαϊκής Επιτροπής, που παρουσίασε τις προτάσεις της Επιτροπής και την κοινή θέση του Συμβουλίου της ΕΕ γύρω από την αναθεώρηση της Οδηγίας για την ατμοσφαιρική ρύπανση και τις βιομηχανικές εκπομπές.
Η Emily Rochon από την ευρωπαϊκή καμπάνια της Greenpeace για την κλιματική αλλαγή παρουσίασε τις επιφυλάξεις της οργάνωσής της για το κατά πόσον η τεχνολογία “δέσμευσης και αποθήκευσης άνθρακα” (CCS) μπορεί να αποτελέσει το ερχόμενο διάστημα τμήμα της στρατηγικής για την προστασία του κλίματος. Πιο συγκεκριμένα, τόνισε πως δισεκατομμύρια δημόσιων πόρων δίνονται σε μια μη δοκιμασμένη τεχνολογία, με ακόμα άγνωστες πτυχές γύρω από την πραγματική διαθέσιμη χωρητικότητα αποθήκευσης, την ασφάλεια και την παρακολούθηση. Η τεχνολογία αυτή δεν αναιρεί αλλά εντείνει το πρόβλημα κατανάλωσης φυσικών πόρων και εκπομπής ρύπων, αφήνοντας το CO2 “θαμμένη” κληρονομιά για τις επόμενες γενιές.
Ο Mark Johnson, υπεύθυνος του WWF για θέματα προδιαγραφών θερμικών μονάδων, μίλησε για το χάσμα μεταξύ των επιστημονικών δεδομένων για το κλίμα και της πραγματικότητας του συστήματος ηλεκτρισμού. Επισημαίνοντας πως το Σύστημα Εμπορίας Δικαιωμάτων Εκπομπής δεν έχει καταφέρει να δώσει επαρκή οικονομικά σήματα για καθαρότερες επενδύσεις, επιχειρηματολόγησε για την ανάγκη πρόσθετων προδιαγραφών εκπομπών CO2 για τις περίπου 250 νέες μονάδες ηλεκτροπαραγωγής με καύσιμο άνθρακα που σχεδιάζονται να κατασκευαστούν στην Ευρώπη. Μια τέτοια πρόταση για όριο 500gCO2/KWh από το 2015 είχε ζητήσει το Ευρωκοινοβούλιο, κάτι που όμως απέρριψε το Συμβούλιο Υπουργών της ΕΕ.
Στη συνέχεια, οι συμμετέχοντες στην αποστολή ενημερώθηκαν από το Μιχάλη Τρεμόπουλο για το ρόλο και τις αρμοδιότητες του Ευρωκοινοβουλίου, τη λειτουργία της Ομάδας των Πράσινων στο Ευρωκοινοβούλιο και τις προκλήσεις από την πρώτη παρουσία των Οικολόγων Πράσινων σε αυτό.
Θετική ανταπόκριση βρήκε η παρέμβαση των εκπροσώπων με ανάρτηση πανώ με σύνθημα “Beyond coal turn to sun and wind” και πόστερ έξω από το κτίριο του Ευρωκοινοβουλίου και μοίρασμα στους περαστικούς ενημερωτικών φυλλαδίων στα γαλλικά.
Το δεύτερο μέρος της ημερίδας ξεκίνησε με χαιρετισμούς από τον επικεφαλής της Ευρωκοινοβουλευτικής Ομάδας του ΠΑΣΟΚ κ.Λαμπρινίδη καθώς και τον ευρωβουλευτή της ΝΔ κ. Σκυλακάκη. Παίρνοντας το λόγο, ο Μιχ. Τρεμόπουλος ανέλυσε πώς αντιλαμβάνονται οι Οικολόγοι Πράσινοι την ενεργειακή πολιτική της χώρας, συνέδεσε την οικονομική κρίση με την περιβαλλοντική, σκιαγραφώντας παράλληλα την πράσινη διέξοδο και υποσχέθηκε να προωθήσει με Ερώτηση στην Κομισιόν τα αιτήματα που κατέθεσαν γραπτά και αναλυτικά οι τοπικές περιβαλλοντικές οργανώσεις.
Στη συνέχεια ο Λάζαρος Τσικριτζής έκανε μια παρουσίαση για το κρυφό κόστος του λιγνίτη. Η λιγνιτική κιλοβατώρα εμφανίζεται πλασματικά φτηνή καθώς η ΔΕΗ δεν πληρώνει φόρο στερεών καυσίμων (ύψους περίπου 120 εκ το χρόνο ο οποίος μάλιστα ακυρώθηκε λίγες βδομάδες μετά την ψήφισή του τον Οκτώβριο του 2006), δεν καταβάλει το τίμημα της χρήσης ή καταστροφής των «παράπλευρων» φυσικών πόρων (νερά, εδάφη) και δεν υπολογίζει το περιβαλλοντικό (εξωτερικό) κόστος. Το τελευταίο μάλιστα, σύμφωνα με τις πιο συντηρητικές εκτιμήσεις ανέρχεται στα 46 ευρώ τη μεγαβατώρα (255 ευρώ στο πιο αυστηρό σενάριο) και αν συνεκτιμόταν στο κόστος της ηλεκτροπαραγωγής από λιγνίτη αυτό θα ήταν μέχρι και 30% υψηλότερο από το κ΄σοτος παραγωγής από αιολική ενέργεια.
Θετική εντύπωση προκάλεσε η εμφάνιση του Προέδρου και Διευθύνοντος Συμβούλου της ΔΕΗ, κου Αρθούρου Ζερβού ο οποίος και απάντησε σε πλήθος ερωτήσεων.
Αξιοσημείωτο είναι πως ο κος Ζερβός βρισκόταν στο Ευρωκοινοβούλιο για την παρουσίαση της Έκθεσης του Ευρωπαϊκού Συμβουλίου Ανανεώσιμης Ενέργειας (EREC), του οποίου μάλιστα είναι και Πρόεδρος, για το εφικτό ενός ευρωπαϊκού τομέα ηλεκτρισμού μηδενικών εκπομπών. (Κατεβάστε την Έκθεση του EREC)
Εισαγωγικά ο κος Ζερβός έδωσε συγχαρητήρια στους Οικολόγους Πράσινους και στο Μιχάλη Τρεμόπουλο για την πρωτοβουλία αυτή γύρω από τα θέματα του λιγνίτη και είπε πως ήθελε να έρθει στην ημερίδα τόσο για να ακούσει τις απόψεις και τα ερωτήματα των εκπροσώπων των φορέων όσο και να παρουσιάσει τις θέσεις της ΔΕΗ για την υπό αναθεώρηση Οδηγία για την ατμοσφαιρική ρύπανση. Για το τελευταίο, είπε πως βασικό αίτημα της ΔΕΗ είναι η παράταση της περιόδου ευελιξίας που προέβλεπε η Οδηγία 2001/80, παράταση που χαρακτήρισε αναγκαία για τη σταδιακή προσαρμογή της ΔΕΗ και του ελληνικού Συστήματος ηλεκτρισμού στη μετα-λιγνιτική εποχή. Σε αντίθετη περίπτωση η επιχείρηση μπορεί να υποχρεωθεί σε πρόωρο κλείσιμο μονάδων με επιπτώσεις στην ασφάλεια εφοδιασμού και την απασχόληση αλλά και σε επενδύσεις σε μονάδες οι οποίες είναι προγραμματισμένες να κλείσουν λίγα χρόνια αργότερα.
Απαντώντας σε ερωτήσεις ο κος Ζερβός είπε επίσης μεταξύ άλλων πως:
• Η κατάσταση στα ορυχεία χρήζει σημαντικής βελτίωσης και πως όλες οι καταγγελίες για υπερβάσεις ορίων ρύπανσης θα διερευνώνται, θα συμμορφώνεται η επιχείρηση με τα πρόστιμα και θα λαμβάνονται μέτρα για μη επανάληψη τέτοιων φαινομένων. Σχολίασε πως στη ΔΕΗ έχει να αντιμετωπίσει παγιωμένες νοοτροπίες δεκαετιών.
• Είναι πραγματικά φιλόδοξος ο στόχος της κυβέρνησης για 40% ηλεκτροπαραγωγή από ΑΠΕ το 2020 και επίτευξή του ίσως σημάνει κλείσιμο λιγνιτικής ισχύος μεγαλύτερης από αυτή που έχει ανακοινωθεί μέχρι στιγμής.
• Δεν υπάρχει στη λογική του ούτε στης ΔΕΗ κάποιο περιθώριο για πυρηνική ενέργεια στην Ελλάδα. Συμμετείχε ο ίδιος στις πρόσφατες συναντήσεις της κας Μπιρμπίλη με την AREVA στη Γαλλία και βεβαιώνει πως καμία συζήτηση δεν έγινε γύρω από οποιοδήποτε ενδεχόμενο για πυρηνικό σταθμό ηλεκτροπαραγωγής στην Ελλάδα
• Η κατασκευή Χώρου Διάθεσης Βιομηχανικών Αποβλήτων στην Αρκαδία είναι επιθυμία του ΥΠΕΚΑ, όχι της ΔΕΗ. Θα διερευνηθούν οι καταγγελίες περί ταφής αμιάντου από τους πύργους ψύξης της ΔΕΗ στη Μεγαλόπολη.
Η Ημερίδα συνεχίστηκε με τοποθέτηση της Αγγλίδας Πράσινης Ευρωβουλευτού Jean Lambert πάνω στο ζήτημα των Πράσινων θέσεων εργασίας. Αναφέροντας την εμπειρία της από το Λονδίνο επικαλέστηκε έρευνα του Δήμου για προγράμματα εκπαίδευσης σε μια σειρά από τομείς που έδειξε πως δεν υπάρχει ακόμα κάποια στροφή προς τις απαιτήσεις μιας νέας οικονομίας συμβατής με την προστασία του περιβάλλοντος. Μια τέτοια οικονομία είναι άλλωστε όχι μόνο αναγκαία αλλά και εφικτή όπως δείχνουν πρόσφατες μελέτες για τη δυνατότητα ενός τομέα ηλεκτρισμού μηδενικών εκπομπών στην Ευρώπη το 2050. Ήδη, το 2% του ΑΕΠ της ΕΕ έχει να κάνει με “πράσινους” τομείς. Η Ομάδα των Πράσινων στο Ευρωκοινοβούλιο θεωρεί προτεραιότητα το ζήτημα της δημιουργίας πράσινων θέσεων εργασίας. Πριν λίγες μέρες δόθηκε στη δημοσιότητα η Έκθεση – Πρόταση Ψηφίσματος της Γερμανίδας Elisabeth Schroedter για την “Ανάπτυξη του δυναμικού δημιουργίας θέσεων εργασίας στο πλαίσιο μιας νέας βιώσιμης οικονομίας” ενώ ταυτόχρονα, στο πλαίσιο της συζήτησης στο εσωτερικό των Πράσινων για το Green New Deal θα δημοσιευτούν σύντομα μελέτες και κείμενα πολιτικής πάνω στο ίδιο ζήτημα.
Στη συνέχεια ο Λευτέρης Ιωαννίδης και ο Λάζαρος Τσικριτζής παρουσίασαν την πρόταση των Οικολόγων Πράσινων Κοζάνης για τη δυνατότητα δημιουργίας 3 χιλιάδων θέσεων εργασίας στο Νομό μέσα από τη δημιουργία μονάδων κατασκευής συστημάτων ΑΠΕ. Το νούμερο αυτό προκύπτει υποθέτοντας πως θα κατασκευαστεί στην Ελλάδα το 40 % του εξοπλισμού των ανεμογεννητριών και των φωτοβολταϊκών που θα χρειαστεί η επίτευξη του εθνικού στόχου ΑΠΕ και πως το1/3 των αντίστοιχων θέσεων εργασίας θα χωροθετηθεί στο Ν. Κοζάνης, όπως επίσης το 2% των θέσεων εργασίας στην κατασκευή των απαιτούμενων ηλιακών θερμικών συστημάτων.
Η Χριστίνα Καλαθά από την κίνηση πολιτών Αρκαδίας “Πανός Ενδιαίτημα” μίλησε για τις δυνατότητες στήριξης τοπικών κοινωνιών και τα σχέδια ενίσχυσης της απασχόλησης στην περιοχή της Μεγαλόπολης, παρουσιάζοντας και τα σχετικά πλεονεκτήματα, τις δυνατότητες, τις αδυναμίες και τις απειλές για την περιοχή.
Τέλος ο Τάσος Κρομμύδας, παρουσίασε τις δυνατότητες και τους απαιτούμενους άξονες πολιτικών αλλαγών για ένα βιώσιμο ενεργειακό μέλλον για την Ελλάδα.
Με την ολοκλήρωση της ημερίδας, εκπρόσωποι φορέων της Κοζάνης επισκέφτηκαν το πράσινο κτίριο Mundo-B στις Βρυξέλλες, ένα βιοκλιματικό κτήριο κατασκευασμένο με οικολογικά δομικά υλικά και εφοδιασμένο με φωτοβολταικά συστήματα, καυστήρα βιομάζας, χώρο παραγωγής κομποστ, βιολογικό κυλικείο κλπ.και συνομίλησαν με εκπροσώπους περιβαλλοντικών και κοινωνικών ΜΚΟ που στεγάζονται σε αυτό.
Σύμφωνα με το Πρόγραμμα, κάπου εδώ θα ολοκληρωνόταν η αποστολή στις Βρυξέλλες. Δυστυχώς η έκρηξη του ηφαιστείου στην Ισλανδία ανάγκασε την αποστολή να επιστρέψει στην Ελλάδα ακτοπλοϊκά μέσω Ανκόνας με 5 ημέρες καθυστέρηση.
«Πήγαμε να καταγγείλουμε την τέφρα του λιγνίτη και μας... αντεπιτέθηκε η τέφρα του ηφαιστείου» σχολίασαν ορισμένοι από την αποστολή.
Υπενθυμίζουμε πως στην αποστολή συμμετείχαν εκπρόσωποι των παρακάτω Κινήσεων και Συλλόγων:
2. Σύλλογος για την καταπολέμηση της ανεργίας και την ανάπτυξη της περιοχής Αγ. Δημητρίου - Ρυακίου
5. Σύλλογος Μαυροπηγής (πληττομένων από τις αναγκαστικές απαλλοτριώσεις της ΔΕΗ)
6. Σύλλογος Περιβάλλοντος Μαυροδενδρίου
7. Σύλλογος Περιβάλλοντος Μελίτης N. Φλώρινας «ο Σκαντζόχοιρος»
8. Παρεμβατική Κίνηση Μεγαλόπολης
9. «Πανός Ενδιαίτημα» Αρκαδίας
Κατηγοριοποίηση... ΛΙΓΝΙΤΗΣ , ΤΕΕ » Email Post » 0 σχόλια »
Γιάννης Βλατής : Eρώτηση με θέμα το επικείμενο κλείσιμο 10 λιγνιτικών μονάδων στη Δυτ. Μακεδονία
Ερώτηση κατέθεσε ο βουλευτής του νομού μας Γ. Βλατής προς την Υπουργό Περιβάλλοντος, Ενέργειας και Κλιματικής Αλλαγής, κ. Τίνα Μπιρμπίλη, με θέμα το κίνδυνο να τεθούν εκτός λειτουργίας 10 λιγνιτικές μονάδες στη Δυτική Μακεδονία. Το κείμενο της ερώτησης έχει ως εξής:
Προς την Υπουργό Περιβάλλοντος, Ενέργειας και Κλιματικής Αλλαγής, κ. Κ. Μπιρμπίλη
Θέμα: Επικείμενο κλείσιμο 10 λιγνιτικών μονάδων στη Δυτ. Μακεδονία
Το σχέδιο Khramer προτείνει τροποποιήσεις στο κείμενο του Συμβουλίου Υπουργών Περιβάλλοντος για τη νέα Οδηγία γύρω από τα δικαιώματα των βιομηχανικών εκπομπών αερίων. Συγκεκριμένα επιθυμώντας την επιβολή αυστηρότερου πλαισίου, προωθεί την κατάργηση της συμπεριλαμβανόμενης στην κοινοτική οδηγία μεταβατικής διάταξης, η οποία προβλέπει τη δυνατότητα ένταξης των υπαρχουσών μονάδων σε Μεταβατικό Εθνικό Στάδιο Μείωσης Εκπομπών (ΜΕΣΜΕ) για την περίοδο 2016 – 2020.
Η κατάργηση της μεταβατικής διάταξης έχει ιδιαίτερη σημασία για τη χώρα μας. Σήμερα στην περιοχή της Δυτ. Μακεδονίας (Κοζάνη και Φλώρινα) η ΔΕΗ διαθέτει 16 λιγνιτικές μονάδες, ισχύος 4.400 MW, οι οποίες θα τεθούν σταδιακά σε μεταβατικό καθεστώς περιορισμένης λειτουργίας. Ωστόσο αν υπερψηφιστεί το σχέδιο Khramer, από την ολομέλεια του Ευρωπαϊκού Κοινοβουλίου τον Ιούνιο τότε οι 10 εξ αυτών, συνολικής ισχύος 3.000.MW, θα πρέπει από το 2016 να τεθούν εκτός λειτουργίας.
1. Στο ενεργειακό κέντρο Δυτ. Μακεδονίας, στο οποίο λειτουργούν οι εν λόγω μονάδες, εργάζονται σήμερα περισσότεροι από 10.000 άνθρωποι
2. Η κατασκευή των σύγχρονων λιγνιτικών μονάδων έχει ήδη καθυστερήσει, π.χ. η Μονάδα V στην Πτολεμαϊδα μόλις τώρα βαίνει προς προκήρυξη, άρα δεν πρόκειται να τεθεί σε λειτουργία πριν το 2017
3. Η εγκατεστημένη ισχύς της ΔΕΗ στο διασυνδεδεμένο σύστημα ανέρχεται σε περίπου 11.000 MW, συνεπώς τυχόν απώλεια 3.000 MW, ισοδυναμεί με το 30% της ισχύος της επιχείρησης
4. Η ΔΕΗ έχει να πραγματοποιήσει ένα επενδυτικό πρόγραμμα 7 δισ. ευρώ για τη σταδιακή αντικατάσταση παλαιών μονάδων με νέες σύγχρονης τεχνολογίας, το οποίο θα πρέπει ουσιαστικά να αναθεωρηθεί σε περίπτωση που υιοθετηθεί το συγκεκριμένο σχέδιο. Αυτό θα έχει ως συνέπεια την εκ νέου επένδυση τεράστιων ποσών στις 10 υπάρχουσες μονάδες, οι οποίες θα πρέπει ούτως ή άλλως να αποσυρθούν μέχρι το 2020, λόγω του δεσμευτικού στόχου για μείωση 20% των εκπομπών ρύπων ως το τέλος της προσεχούς δεκαετίας
Τι ενέργειες έχουν γίνει από το Υπουργείο ώστε να αποτραπεί η κατάργηση της μεταβατικής διάταξης και τι προτιθέμεθα να κάνουμε μέχρι τη λήψη της τελικής απόφασης από το Ευρωπαϊκό Κοινοβούλιο τον Ιούνιο;
Κατηγοριοποίηση... ΔΕΗ , ΜΟΝΑΔΕΣ , ΠΟΛΙΤΕΥΤΕΣ » Email Post » 0 σχόλια »
Αυξάνεται η Πριμοδότηση των Αιχμιακών Μονάδων Ηλεκτροπαραγωγής
Ανάρτηση: venergyd την 26 Απρ 2010
Στις 100.000 ευρώ ανά εγκατεστημένο μεγαβάτ κατ’ έτος αυξάνεται το εγγυημένο έσοδο για τις αιχμιακές μονάδες παραγωγής, ενώ και η χρονική διάρκεια χορήγησής του επιμηκύνεται από τα τρία στα πέντε έτη. Οι σχετικές ρυθμίσεις περιλαμβάνονται στο νομοσχέδιο για την ενίσχυση των ΑΠΕ, το οποίο κατατέθηκε την προηγούμενη εβδομάδα στην Βουλή.
Ενισχύονται τα οικονομικά κίνητρα για την λειτουργία αιχμιακών μονάδων παραγωγής ηλεκτρισμού, καθώς το εγγυημένο έσοδο αυξάνεται από τις 70.000 στις 100.000 ευρώ ανά εγκατεστημένο μεγαβάτ για τις μονάδες που θα τεθούν σε ισχύ έως την 1η Ιουλίου 2011, με πρόβλεψη για σταδιακή αποκλιμάκωση έως τις 70.000 ευρώ για όσες λειτουργήσουν έως την 1η Δεκεμβρίου της ίδιας χρονιάς.
Πιο συγκεκριμένα, η αιτιολογική έκθεση για το ν.σ., περί ενίσχυσης των Ανανεώσιμων Πηγών Ενέργειας το οποίο κατατέθηκε από το υπουργείο Περιβάλλοντος, Ενέργειας και Κλιματικής Αλλαγής την προηγούμενη εβδομάδα στην Βουλή, αναφέρει ότι προκειμένου να διασφαλίζεται η δυνατότητα άμεσης διαθεσιμότητας ισχύος παραγωγής ηλεκτρικής ενέργειας και επαρκών περιθωρίων ισχύος για τα έτη 2010 και 2011 δίνεται η δυνατότητα στον Διαχειριστή (ΔΕΣΜΗΕ) του συστήματος να συνάπτει συμβάσεις διαθεσιμότητας ισχύος με νέους αεριοστροβιλικούς σταθμούς παραγωγής ταχείας εκκίνησης, ονομαστικής ισχύος στην άδεια παραγωγής ηλεκτρικής ενέργειας έως 150 μεγαβάτ, οι οποίοι εντάσσονται στο σύστημα έως την 1/12/2011.
Στην παράγραφο 13 του άρθρου 12 ορίζεται ότι αυξάνεται κατά 40% περίπου και, συγκεκριμένα, στις 100.000 ευρώ ανά μεγαβάτ διαθέσιμης ισχύος κατ’ έτος, το εγγυημένο έσοδο για την συγκεκριμένη μονάδα. Το έσοδο των 100.000 ευρώ λαμβάνουν οι μονάδες που τίθενται σε λειτουργία την 1η Ιουλίου 2011, ενώ στη συνέχεια το έσοδο μειώνεται αναλογικά κάθε ημέρα ώστε να φτάσει στις 70.000 ευρώ για τις τυχόν μονάδες που θα τεθούν σε λειτουργία την 1η Δεκεμβρίου 2011.
Η παλαιότερη ανώτερη αμοιβή ήταν 70.000 ευρώ και η σταδιακή αποκλιμάκωση την οδηγούσε στις 55.000 ευρώ, ενώ αξίζει να σημειωθεί ότι η προηγούμενη διάρκεια χορήγησης του εγγυημένου εσόδου ήταν τα 3 χρόνια και πλέον αυξάνεται στα 5 χρόνια.
Δύναται, δε, η χορήγησή του να παραταθεί για ένα ακόμη έτος, έπειτα από απόφαση της Ρυθμιστικής Αρχής Ενέργειας. Δεν έχουν προχωρήσειΣχεδιασμούς για την εγκατάσταση αιχμιακών μονάδων, οι οποίες θεωρείται ότι μπορούν να λειτουργήσουν εξισορροπητικά για το σύστημα καθώς μπορούν να τεθούν εντός μικρού χρόνου σε λειτουργία σε περιόδους κατά τις οποίες αυξάνεται η αιχμή στη ζήτηση και, λόγω καιρικών συνθηκών, τίθενται εκτός λειτουργίας οι μονάδες ΑΠΕ, έχουν κατά καιρούς εκπονήσει αρκετοί επιχειρηματικοί όμιλοι που δραστηριοποιούνται στον ενεργειακό χώρο. Ειδικότερα, η ΔΕΗ είχε λάβει απόφαση για εγκατάσταση μονάδας ισχύος έως 150 μεγαβάτ στην Κομοτηνή, χωρίς περαιτέρω εξέλιξη, ενώ καμία από τις πλέον πρόσφατες εκδοχές του επιχειρηματικού της σχεδιασμού δεν αναφέρεται στη συγκεκριμένη προοπτική.
Η ΓΕΚ Τέρνα λειτουργεί από το 2004 την Ήρων Ι που έχει τέτοια χαρακτηριστικά και η οποία ενοικιάζεται έως τις 30 Σεπτεμβρίου 2010 στην ΔΕΗ με ετήσιο έσοδο περί τα 11 εκατ. ευρώ. Ωστόσο, το σχέδιο νόμου μιλάει ρητά για νέες μονάδες και η ενεργοποίηση της Ήρων Ι στο συγκεκριμένο πλαίσιο θα μπορούσε, ενδεχομένως, να έχει βάση είτε στην αποψίλωσή της και στην εγκατάσταση των αεριοστροβίλων σε άλλη περιοχή είτε στην μετάβασή τους σε άλλο ιδιοκτησιακό καθεστώς. Η ελβετική EGL έχει λάβει άδεια παραγωγής για την λειτουργία μονάδας ενδιάμεσου φορτίου στην Φθιώτιδα και θεωρητικά θα μπορούσε να προχωρήσει πρώτα με την λειτουργία της ως μονάδας ανοικτού κύκλου μόνο με τους αεριοστροβίλους, ώστε να διεκδικήσει την πολύ ικανοποιητική αμοιβή των 15 εκατ. ευρώ τον χρόνο. Αλλά πηγές της εταιρείας είναι κατηγορηματικές ως προς το ότι δεν υπάρχει τέτοια πρόθεση, πέραν του ότι είναι πολύ δύσκολο να έχουν μέσα σε 14 μήνες ολοκληρωθεί όλες οι απαιτούμενες διαδικασίες.Ο όμιλος Κοπελούζου έχει καταθέσει αίτηση για μονάδα με τέτοια χαρακτηριστικά στην ΒΙ.ΠΕ. Λαμίας. Ωστόσο η προβλεπόμενη ισχύς της είναι μόλις 21 μεγαβάτ, ενώ ισχύει και σε αυτήν την περίπτωση ότι τα χρονικά όρια μοιάζουν ασφυκτικά.
Περισσότερο κοντά στην λειτουργία μονάδας με αυτά τα χαρακτηριστικά βρίσκεται, προφανώς, η Aegean Power, συμφερόντων Δημήτρη Μελισσανίδη, πλέον, η οποία έχει ήδη λάβει άδεια εγκατάστασης για μονάδα με αυτά τα χαρακτηριστικά στην περιοχή των Αγίων Θεοδώρων Κορινθίας. Η Aegean Power έχει, ως γνωστόν, δραστηριοποιηθεί ιδιαίτερα επιθετικά στην λιανική αγορά ηλεκτρισμού κατά τους τελευταίους μήνες.
Από την άλλη, βεβαίως, πρέπει να ληφθεί υπ’ όψιν ότι δεδομένης της πτώσης στη ζήτηση ηλεκτρισμού εδώ και ενάμιση χρόνο, με αναμενόμενη τη συνέχισή της, καθώς η οικονομία θα παραμείνει σε ύφεση τουλάχιστον και το 2011, αλλά και με δρομολογημένη την έναρξη λειτουργίας τριών μεγάλων μονάδων φυσικού αερίου (η Ήρων ΙΙ των ΓΕΚ-Τέρνα και GDF Suez, η μονάδα της Elpedison στην Θίσβη και η 2η μονάδα της Αλουμίνιον της Ελλάδος, όλες στην Βοιωτία) θέμα για την κάλυψη της εκάστοτε αιχμής προφανώς δεν υφίσταται για το προβλέψιμο μέλλον.
Αξίζει, τέλος, να σημειωθεί ότι το παρεχόμενο με τη νέα ρύθμιση εγγυημένο έσοδο είναι υπερδιπλάσιο του ύψους στο οποίο διαμορφώνεται την τρέχουσα περίοδο η Οριακή Τιμή Συστήματος
Κατηγοριοποίηση... ΑΠΕ , ΝΟΜΙΚΑ , ΠΡΑΣΙΝΗ ΟΙΚΟΝΟΜΙΑ » Email Post » 0 σχόλια »
Η Προώθηση της Ελληνοβουλγαρικής Ενεργειακής Συνεργασίας Στόχος της Ημερίδας του ΙΕΝΕ στην Σόφια
Στην όλο και μεγαλύτερη ανάγκη σύσφιγξης των σχέσεων Ελλάδας-Βουλγαρίας στον ενεργειακό τομέα ανταποκρίνεται η ημερίδα του ΙΕΝΕ με τίτλο « Hellenic-Bulgarian Cooperation in the Energy Sector», που πραγματοποιείται την ερχόμενη Πέμπτη, 29 Απριλίου, στην πρωτεύουσα της Βουλγαρίας, Σόφια. Η ημερίδα, η οποία οργανώνεται σε συνεργασία με το Hellenic Business Council in Bulgaria (HBCB), συγκεντρώνει επιφανείς εκπροσώπους του χώρου της ενέργειας από τις δύο χώρες οι οποίοι θα αναφερθούν διεξοδικά σε θέματα διμερούς ενδιαφέροντος, αλλά και στην περαιτέρω εμβάθυνση της ενεργειακής συνεργασίας.
Ανάμεσα στους ομιλητές της ημερίδας συγκαταλέγονται, από βουλγαρικής πλευράς, ο Υπουργός Οικονομίας και Ενέργειας κ. Traycho Traykov, o Πρόεδρος της Κρατικής Ρυθμιστικής Αρχής Ενέργειας και Υδάτων κ. Aangel Semerdjiev, ο αρμόδιος για θέματα Ενεργειακής Ασφάλειας και Κλιματικής Αλλαγής και Συντονιστής για το Πρόγραμμα Nabucco της Ε.Ε. στο Υπουργείο Εξωτερικών της Βουλγαρίας, κ. πρέσβης κ. Peter Poptchev, η κα. Ivanka Dilovska, Διευθύντρια Ενεργειακών Στρατηγικών, Πολιτικών και Προγραμμάτων του Υπουργείου Οικονομίας, Ενέργειας και Τουρισμού, ο κ. Ivan Drenovichki, Εκτελεστικός Διευθυντής της Bulgartransgaz EAD, καθώς και η επικεφαλής της ESO κα. Victoria Popovska, o Εκτελεστικός Διευθυντής της ΝΕΚ, κ. Krassimir Parvanov, ο κ. Velizar Kiriakov, Πρόεδρος της Ένωσης Παραγωγών Ενέργειας από ΑΠΕ και ο κ. Kaloyan Kanev, Αναπληρωτής Πρόεδρος της Βουλγαρικής Ομοσπονδίας Φωτοβολταϊκών.
Από ελληνικής πλευράς, στην ημερίδα του ΙΕΝΕ ομιλητές θα είναι ο γ.γ. του ΥΠΕΚΑ κ. Κωνσταντίνος Μαθιουδάκης, ο Πρόεδρος του ΙΕΝΕ, Δρ. Ιωάννης Δεσύπρης, ο Αντιπρόεδρος και Γενικός Διευθυντής του ΙΕΝΕ, κ. Κωστής Σταμπολής, ο κ. Χάρης Σαχίνης, Πρόεδρος και Διευθύνων Σύμβουλος της ΔΕΠΑ, ο Ειδικός Σύμβουλος της ΡΑΕ κ. Γιώργος Κουτσούκος, o κ. Ιωάννης Καμπούρης, Διευθυντής Σχεδιασμού Συστήματος ΔΕΣΜΗΕ, ο κ. Γιώργος Περιστέρης, Διευθύνων Σύμβουλος της ΤΕΡΝΑ Ενεργειακή και Πρόεδρος της ΕΣΗΑΠΕ, ο δικηγόρος και μέλος του Δ.Σ. του ΙΕΝΕ, κ. θωμάς Λαμνίδης και ο κ. Γιώργος Φτίκας, δικηγόρος, εκ μέρους της KLC Law Firm. Επίσης, στην ημερίδα θα μιλήσει ο Γενικός Διευθυντής της Transbalkan Pipeline S.A. κ. Χρήστος Δήμας και ο Πρόεδρος του Hellenic Business Council in Bulgaria κ. Ιωάννης Πολυκανδριώτης.
Στο επίκεντρο της ημερίδας «Hellenic-Bulgarian Cooperation in the Energy Sector» θα βρεθεί η ενεργειακή ασφάλεια στα Βαλκάνια στα πλαίσια της περιφερειακής ολοκλήρωσης της αγοράς ενέργειας. Παράλληλα, ζητήματα όπως οι αγωγοί διασύνδεσης φυσικού αερίου ανάμεσα σε Ελλάδα και Βουλγαρία, η ανάπτυξη της συνεργασίας στην αιολική ενέργεια, καθώς και ο κεντρικός ρόλος που διαδραματίζει στις διμερείς σχέσεις η εξέλιξη της υλοποίησης του αγωγού πετρελαίου Burgas – Αλεξανδρούπολη θα εξεταστούν στην συνάντηση αυτή.
Χορηγός της σημαντικής αυτής εκδήλωσης είναι η ΔΕΠΑ και υποστηρικτές οι εταιρείες EKO Bulgaria και η δικηγορική εταιρεία KLC Law Firm, ενώ χορηγός επικοινωνίας ο διαδικτυακός τόπος energia.gr. Περισσότερες πληροφορίες για το σημαντικό αυτό γεγονός, που αναμένεται να προσελκύσει το ενδιαφέρον του επιχειρηματικού κόσμου των δύο χωρών, στο site του ΙΕΝΕ www.iene.gr
Κατηγοριοποίηση... ΔΙΕΘΝΗ , ΗΜΕΡΙΔΑ , ΙΕΝΕ » Email Post » 0 σχόλια »
Δικαίωμα ψήφου στη γ.σ. αποκτούν μέτοχοι της ΔΕΗ με ποσοστό 5%
Πηγή:express.gr
ΔYNATOTHTA παράστασης και ψήφου στη γενική συνέλευση αποκτούν πλέον όσοι μέτοχοι της ΔΕΗ κατέχουν πάνω από 5% του μετοχικού κεφαλαίου της επιχείρησης. Αυτό προβλέπεται σε ειδική διάταξη που περιλαμβάνεται στο νομοσχέδιο του Yπουργείου Περιβάλλοντος για τις ανανεώσιμες πηγές ενέργειας. Σύμφωνα με την παράγραφο 19 του άρθρου 12, καταργείται το όριο του 5% που ισχύει για τα δικαιώματα των μετόχων μειοψηφίας της ΔΕΗ ακόμη και εάν αυτοί κατέχουν μεγαλύτερο ποσοστό μετοχών. Υπενθυμίζεται ότι με βάση το άρθρο 8 του Π.Δ. 333/2000 που αφορούσε τη μετατροπή της ΔΕΗ σε Α.Ε. προβλεπόταν ότι οι μέτοχοι που κατέχουν ποσοστό πάνω του 5% δεν έχουν δικαίωμα παράστασης και ψήφου στη γενική συνέλευση για το ποσοστό που υπερβαίνει το 5%.
Ωστόσο η συγκεκριμένη ρύθμιση έχει κριθεί από την Ευρωπαϊκή Επιτροπή ως μη συμβατή με τη Συνθήκη των Ευρωπαϊκών Κοινοτήτων, καθώς δεν επιτρέπει στους επενδυτές να ασκούν αποτελεσματικά τα δικαιώματά τους ως μειοψηφία. Μάλιστα η Ε.Ε. για το θέμα έχει αποστείλει αιτιολογημένη γνώμη, καλώντας τη ΔΕΗ να συμμορφωθεί και να αλλάξει το καταστατικό της. Σήμερα τα μεγαλύτερα ποσοστά μετόχων μειοψηφίας είναι: 5,01% Silchester International Investors Limited, η οποία τοποθετήθηκε στη μετοχή στις 8 Ιανουαρίου, Fidelity Investments με 5% και Οργανισμός Ασφάλισης Προσωπικού ΔΕΗ 3,81%
Κατηγοριοποίηση... ΔΕΗ , ΨΗΦΟΦΟΡΙΕΣ » Email Post » 0 σχόλια »
ΠΑΣΚ Διπλωματούχων Μηχανικών – Συνεργαζόμενοι ΤΕΕ/ΤΔΜ: Ανοικτή επιστολή συμμετοχής στις εκλογικές διαδικασίες
Ανάρτηση: Mavromatidis Dimitrios την 24 Απρ 2010
Την προσεχή Κυριακή 25 Απριλίου 2010 οι Διπλωματούχοι Μηχανικοί ψηφίζουμε για να επιλέξουμε τους συναδέλφους που θα μας εκπροσωπήσουν στα όργανα του ΤΕΕ.
Η καθολική συμμετοχή όλων μας αποτελεί πράξη ευθύνης γιατί στη σημερινή δύσκολη συγκυρία που βιώνει η χώρα μας, το ΤΕΕ πρέπει να συνεισφέρει πολύπλευρα και ουσιαστικά στην ανάπτυξη και στην πρόοδο της, όπως επιβάλλει άλλωστε ο θεσμικός του ρόλος.
Επιλογή μας ήταν η ευρύτερη δυνατή ανανέωση του ψηφοδελτίου της ΠΑΣΚ Διπλωματούχων Μηχανικών – Συνεργαζόμενοι για τις προσεχείς εκλογές. Ενός ψηφοδελτίου που συνδυάζει εμπειρία, γνώση, αντιπροσωπευτικότητα, διάθεση για προσφορά. Η επόμενη μέρα για μας απαιτεί συνεργασίες, ομόνοια, δυνατότητα υποκίνησης - ενεργοποίησης του συνόλου των διπλωματούχων μηχανικών. Διότι αντίπαλος μας είναι μόνο τα προβλήματα των διπλ. μηχανικών και της κοινωνίας. Και για να τα αντιμετωπίσουμε χρειάζεται η συμμετοχή όλων μας με καθαρές σχέσεις, χωρίς «εξαρτήσεις» ή «παραταξιακές ταμπέλες».
σας καλούμε να στηρίξετε την ΠΑΣΚ Διπλωματούχων Μηχανικών – Συνεργαζόμενοι ώστε να μας δώσετε την δυνατότητα να εκλεγούμε, την εντολή να χτίσουμε μαζί το ΤΕΕ/ΤΔΜ όλων των μηχανικών. Που θα είναι παρεμβατικό με τεκμηριωμένη άποψη, μπροστά από τις μεγάλες επιλογές της Περιφέρειας μας, δίπλα σε όλους τους συναδέλφους, κοντά στους νέους ανθρώπους.
Για την ΠΑΣΚ Διπλωματούχων Μηχανικών – Συνεργαζόμενοι ΤΕΕ/ΤΔΜ
Επικεφαλής ψηφοδελτίου
Σημείωση: Μπορείτε να δείτε την ιστοσελίδα του συνδυασμού στο pasksyn.blogspot.com
Οικολόγοι Πράσινοι: Αποτελέσματα επίσκεψης στο Ευρωκοινοβούλιο για το λιγνίτη
Μεγάλη επιτυχία σημείωσε στο Ευρωκοινοβούλιο η κοινή παρέμβαση των Οικολόγων Πράσινων & των περιβαλλοντικών οργανώσεων των λιγνιτικών περιοχών Δυτικής Μακεδονίας και Αρκαδίας
Μετά από πρόσκληση του Ευρωβουλευτή των Οικολόγων Πράσινων Μιχάλη Τρεμόπουλου εκπρόσωποι εννιά (9) περιβαλλοντικών οργανώσεων των Λιγνιτικών Κέντρων Δυτικής Μακεδονίας και Αρκαδίας μετέβησαν στο Ευρωκοινοβούλιο και οργάνωσαν από κοινού με τους Οικολόγους Πράσινους διήμερο προβολής των περιβαλλοντικών προβλημάτων που προκαλούν οι Σταθμοί και τα Ορυχεία της ΔΕΗ, ενώ παράλληλα κατέθεσαν τις απόψεις τους για τη μετα-λιγνιτική περίοδο και το ενεργειακό μέλλον της χώρας.
Το πρόγραμμα του διημέρου (14 &15Απριλίου 2010) ήταν πολύ φορτωμένο, αλλά όπως δήλωσαν όλοι οι συμμετέχοντες «άξιζε τον κόπο». Η αποστολή αποβιβάστηκε στο αεροδρόμιο των Βρυξελλών την Τετάρτη το μεσημέρι, από όπου την παρέλαβε λεωφορείο και τη μετέφερε κατευθείαν στα παλιά ορυχεία της Φλάνδρας για μια τετράωρη ξενάγηση. Με επικεφαλής τον κ Τρεμόπουλο η αποστολή επισκέφτηκε τρεις περιοχές, όπου παλιά λειτουργούσαν ορυχεία κλειστού τύπου και σήμερα φιλοξενούν επιχειρήσεις και οργανισμούς ασχολούμενους με θέματα αποκατάστασης, πράσινων τεχνολογιών, κατάρτισης κλπ. Εντυπωσιακό ήταν το πόσο έγκαιρα σχεδιάστηκε η «μεταλιγνιτική εποχή» της Φλάνδρας μέσω ενός στρατηγικού σχεδίου εικοσαετίας με συμμετοχή της Περιφέρειας της Φλάνδρας και της τοπικής αυτοδιοίκησης, με τρόπο που διασφάλισε τη δημιουργία πράσινων θέσεων εργασίας και τη διατήρηση της απασχόλησης.
Την επόμενη ημέρα το πρωί άρχισε σε αίθουσα του Ευρωκοινοβουλίου η προγραμματισμένη Ημερίδα με θέμα «Ένας οδικός χάρτης για τη μετα-λιγνιτική εποχή στην Ελλάδα». Το αναλυτικό πρόγραμμα περιλάμβανε τις εξής εισηγήσεις:
Λιγνιτικό Κέντρο Δυτ. Μακεδονίας: Επιπτώσεις στο περιβάλλον και την υγεία. Λ. Τσικριτζής, Οικολογική Κίνηση Κοζάνης
Μετεγκαταστάσεις οικισμών στο Ν. Κοζάνης. Η. Μιχαηλίδης, Σύλλογος Περιβάλλοντος Δήμου Υψηλάντη.
H κοινωνία της ενέργειας και οι παρενέργειες στην κοινωνία. Ε. Μουρελάτου, Παρεμβατική Κίνηση Πολιτών Μεγαλόπολης.
Πόσο καθαρές είναι οι «νέες τεχνολογίες» καύσης λιγνίτη. Emily Rochon (Greenpeace) και Mark Johnston (WWF).
Αδειοδότηση και ευρωπαϊκές προδιαγραφές για νέους θερμικούς σταθμούς. Christopher Allen, Ευρωπαϊκή Επιτροπή, Δ/νση Περιβάλλοντος.
Ο μύθος του φτηνού λιγνίτη, Λ. Τσικριτζής, Οικολόγοι Πράσινοι.
Εξοικονόμηση ενέργειας και προώθηση των ΑΠΕ. Τάσος Κρομμύδας, Οικολόγοι Πράσινοι.
Μετα-λιγνιτική εποχή: Σχέδια ενίσχυσης της τοπικής απασχόλησης. Λ. Ιωαννίδης, Οικολόγοι Πράσινοι.
Προτάσεις των Ευρωπαίων Πράσινων για τη δημιουργία πράσινων θέσεων εργασίας. Jean Lambert, Ευρωβουλευτής Άγγλων Πράσινων.
Σύντομες παρεμβάσεις έγιναν επίσης από τους εκπροσώπους των περιβαλλοντικών συλλόγων των εξής περιοχών: 1) Αγ. Δημητρίου - Ρυακίου 2) Δήμου Ελλησπόντου 3) Μαυροδενδρίου 4) Μαυροπηγής 5) Μελίτης N. Φλώρινας και 6) «Πανός Ενδιαίτημα» Αρκαδίας. Αξίζει να σημειωθεί ότι η Ημερίδα συγκέντρωσε το ενδιαφέρον πολιτικών στελεχών και από άλλους πολιτικούς χώρους. Παραβρέθηκαν σ’ αυτήν και πήραν το λόγο οι Ευρωβουλευτές της Ν.Δ κ. Σκυλακάκης και του ΠΑΣΟΚ κ. Λαμπρινίδης, ενώ αναπάντεχη ήταν η απογευματινή εμφάνιση του προέδρου της ΔΕΗ κ. Ζερβού, ο οποίος δέχτηκε «ομοβροντία» ερωτήσεων και επικρίσεων από τους εκπροσώπους των Συλλόγων και των Οικολόγων Πράσινων.
Αξίζει να σημειωθεί ότι σε όλη τη διάρκεια της Ημερίδας παρών ήταν ο κ. Τρεμόπουλος, ο οποίος σε σύντομη παρέμβαση του α) ανέλυσε πως αντιλαμβάνονται οι Οικολόγοι Πράσινοι την ενεργειακή πολιτική της χώρας β) συνέδεσε την οικονομική κρίση με την περιβαλλοντική, δείχνοντας παράλληλα την πράσινη διέξοδο και γ) υποσχέθηκε να προωθήσει με Ερώτηση στην Κομισιόν τα αιτήματα που κατέθεσαν γραπτά και αναλυτικά οι τοπικές περιβαλλοντικές οργανώσεις. Οι εκπρόσωποι των Συλλόγων και των Οικολόγων Πράσινων δεν αρκέστηκαν στην παρουσία τους μέσα στο Ευρωκοινοβούλιο, αλλά την έκαναν αισθητή και έξω από αυτό.
Στο διάλειμμα της Ημερίδας έστησαν μια συμβολική διαμαρτυρία στην είσοδο του Ευρωκοινοβουλίου. Ξεδίπλωσαν ένα πανώ με το σύνθημα “Beyond coal turn to sun and wind” και διένειμαν προκηρύξεις στους περαστικούς, εξηγώντας τους λόγους της παρουσίας τους εκεί. Το διήμερο έκλεισε με την ενημέρωση της αποστολής για το ρόλο του Ευρωκοινοβουλίου και τις πρωτοβουλίες των Οικολόγων Πράσινων. Τη διαδικασία αυτή ανέλαβε ως οικοδεσπότης ο κ. Τρεμόπουλος, ο οποίος -ας σημειωθεί- έχει καταταγεί στους δέκα πιο παραγωγικούς Ευρωβουλευτές με βάση τον όγκο των Ερωτήσεων και Παρεμβάσεων που έχει αναπτύξει.
Τέλος μια ομάδα συνέδρων επισκέφτηκε το "Πράσινο Σπίτι" Mundo-B, ένα βιοκλιματικό κτήριο κατασκευασμένο με οικολογικά δομικά υλικά και εφοδιασμένο με φωτοβολταικά συστήματα, καυστήρα βιομάζας, χώρο παραγωγής κομποστ, βιολογικό κυλικείο κλπ. Στο Πράσινο Σπίτι έχουν τα γραφεία τους Μη Κυβερνητικές Οργανώσεις που δραστηριοποιούνται σε θέματα περιβάλλοντος και κοινωνικών δικαιωμάτων. Υπενθυμίζεται ότι απόφαση των οργανώσεων που συμμετείχαν στις Βρυξέλλες ήταν να καταθέσουν πολυσέλιδη Αναφορά στο Ευρωκοινοβούλιο, η οποία συντάχτηκε με πρωτοβουλία της Οικολογικής Κίνησης Ν. Κοζάνης και έχει δύο βασικά κεφάλαια:
· Το 1ο αναφέρεται στα «Σημαντικότερα περιβαλλοντικά προβλήματα και τις αντίστοιχες παραβάσεις της νομοθεσίας, που παρατηρούνται στα δύο Λιγνιτικά Κέντρα της ΔΕΗ».
· Το 2ο επικεντρώνεται στα «Αιτήματα- μέτρα που πρέπει να ικανοποιηθούν και για τα οποία ζητείται η συνδρομή του Ευρωκοινοβουλίου». Στο περιθώριο λοιπόν των εκδηλώσεων του Ευρωκοινοβουλίου συζητήθηκε και συμπληρώθηκε η Αναφορά, η οποία υπογράφεται από έντεκα (11) περιβαλλοντικές οργανώσεις των νομών Κοζάνης, Φλώρινας και Αρκαδίας. Η Αναφορά πρόκειται να προωθηθεί άμεσα και παράλληλα με τη σχετική Ερώτηση που θα υποβάλουν στην Κομισιόν οι Οικολόγοι Πράσινοι. Ας σημειωθεί ότι η επιστροφή της αποστολής εξελίχθηκε σε .. οδύσσεια, λόγω των γνωστών προβλημάτων που προκάλεσε στις πτήσεις το ηφαίστειο της Ισλανδίας. «Συναδελφική αλληλεγγύη μεταξύ τεφρών» σχολίασαν κάποιοι από τους παθόντες. «Πήγαμε να καταγγείλουμε την τέφρα του λιγνίτη και μας .. αντεπιτέθηκε η τέφρα του ηφαιστείου».
ΠΚ Οικολόγων Πράσινων Δυτικής Μακεδονίας Πληροφ. Λ. Τσικριτζής Λ. Ιωαννίδης
Κατηγοριοποίηση... ΚΙΝΗΤΟΠΟΙΗΣΕΙΣ , ΛΙΓΝΙΤΗΣ , ΜΚΟ , ΠΟΛΙΤΕΥΤΕΣ » Email Post » 0 σχόλια »
Διαρροή διαλύματος τριχλωριούχου σιδήρου 9% στον ΑΗΣ Αγίου Δημητρίου
Ανάρτηση: venergyd την 22 Απρ 2010
Σας ενημερώνουμε ότι την Τρίτη 20-4-2010 και ώρα 16:45 εντοπίστηκε μικρής έκτασης διαρροή διαλύματος FeCl3 (περιεκτικότητας 9%) από δεξαμενή τριχλωριούχου σιδήρου. Η διαφυγείσα ποσό-τητα υπολογίζεται σε 6 τόννους. Η διαρροή οφείλεται σε αστοχία ελαστικού σωλήνα Φ38 σε σημείο δίπλα στη δεξαμενή.
Η διαρροή έγινε άμεσα αντιληπτή από το χειριστή των εγκαταστάσεων και έγινε χρήση προσροφητι-κού υλικού (τέφρα) με αλκαλική αντίδραση (σύμφωνα με τις οδηγίες του φύλλου ασφαλείας του υλικού) ώστε να εξουδετερωθεί η όξινη αντίδραση του διαλύματος του τριχλωριούχου σιδήρου.
Το φύλλο ασφάλειας του υλικού δεν αναφέρει κανένα κίνδυνο σε περίπτωση ανάλογης της παρού-σας. Ο Σταθμός για την βέλτιστη διαχείριση του θέματος προτίθεται, αφού ελέγξει την οξύτητα του εξουδετερωμένου υλικού μαζί με την τέφρα, να το διαθέσει στην απόθεση του Νοτίου Πεδίου.
Σημειώνουμε ότι δεν υπήρξε βλάβη εξοπλισμού αντιρρύπανσης ή οποιαδήποτε υποβάθμιση του πε-ριβάλλοντος καθώς το διάλυμα τριχλωριούχου σίδηρου ούτε ήρθε σε επαφή με αποχέτευση ούτε έβλαψε υδροφόρο ορίζοντα.
Παραμένουμε στη διάθεσή σας για οποιαδήποτε διευκρίνηση.
N. Αποστολίδης
Διευθυντής ΑΗΣ Αγίου Δημητρίου
- ΓΔΠ
- ΔΠΠ
Συνήγορος του Πολίτη: Ζητήματα περιβαλλοντικής αδειοδότησης των ΑΗΣ Αγίου Δημητρίου, Καρδιάς και Πτολεμαΐδας της ΔΕΗ Α.Ε. στο Νομό Κοζάνης
Ο Συνήγορος του Πολίτη με έγγραφό του στη Νομαρχιακή Αυτοδιοίκηση Κοζάνης διαπιστώνει για μια ακόμη φορά σημαντικές παραβάσεις εκ μέρους της ΔΕΗ:
α) Την παράταση της λειτουργίας των ΑΗΣ Καρδιάς και Πτολεμαΐδας χωρίς εγκεκριμένους περιβαλλοντικούς όρους.
β) Τη λειτουργία του ΑΗΣ Αγίου Δημητρίου στην ευρύτερη περιοχή κατά παράβαση των εγκεκριμένων περιβαλλοντικών όρων.
γ) Την παράβαση εγκεκριμένων περιβαλλοντικών όρων στα ορυχεία της περιοχής.
δ) Την υπέρβαση των αέριων ρύπων που προέρχονται από μεγάλες διαρροές τέφρας που οφείλονται στη μη τήρηση των προβλέψεων των εγκεκριμένων περιβαλλοντικών όρων στα ορυχεία και στους ΑΗΣ σχετικά με τους ταινιόδρομους.
ε) Την υστέρηση της ΔΕΗ ως προς την ενσωμάτωση των Βέλτιστων Διαθέσιμων Τεχνικών στις Μελέτες Περιβαλλοντικών Επιπτώσεων και στην εφαρμογή τους, η οποία θα έπρεπε να είχε ξεκινήσει από τις 30-9-2009, τόσο για τη διαχείριση της τέφρας στον ΑΗΣ Αγίου Δημητρίου, όσο και σε κάθε μελλοντική έγκριση Μελέτης Περιβαλλοντικών Επιπτώσεων.
Ο Νομάρχης Κοζάνης Γιώργος Δακής επισημαίνει ότι αναφορικά με τις παραβάσεις που έχει διαπιστώσει ο Συνήγορος του Πολίτη, η Νομαρχιακή Αυτοδιοίκηση Κοζάνης έχει επιβάλλει πρόστιμα, έχει θέσει επιτακτικά το θέμα της ενσωμάτωσης και εφαρμογής των Βέλτιστων Διαθέσιμων Τεχνικών, ιδίως στο ζήτημα των αιωρούμενων σωματιδίων και της ιπτάμενης τέφρας και έχει δώσει εντολή οι αρμόδιες υπηρεσίες να παρακολουθούν στενά τις συγκεντρώσεις εκπομπών αερίων ρύπων από τις δραστηριότητες της ΔΕΗ.
Ακολουθεί το έγγραφο του Συνηγόρου του Πολίτη.
Θέμα: Ζητήματα περιβαλλοντικής αδειοδότησης των ΑΗΣ Αγίου Δημητρίου, Καρδιάς και Πτολεμαΐδας της ΔΕΗ Α.Ε. στο νομό Κοζάνης
Αξιότιμες κυρίες/ αξιότιμοι κύριοι,
Ο Συνήγορος του Πολίτη, στο πλαίσιο διερεύνησης της υπ’ αριθμ. 14317/08 αναφοράς, που έχει υποβάλει ο Σύλλογος για την καταπολέμηση της Ανεργίας και την ανάπτυξη της περιοχής Αγ. Δημητρίου - Ρυακιού, σχετικά με τη νομιμότητα λειτουργίας των Ατμοηλεκτρικών Σταθμών (ΑΗΣ) της Δ.Ε.Η. Α.Ε. στο Νομό Κοζάνης, από τη μέχρι σήμερα διεξαχθείσα έρευνα σας γνωρίζει τα εξής:
i. Ως προς τις αποφάσεις έγκρισης περιβαλλοντικών όρων (π.ο.) των ΑΗΣ
■ Για τον ΑΗΣ Αγίου Δημητρίου, έχουν εγκριθεί περιβαλλοντικοί όροι με την υπ' αρ. 94650/12.9.06 απόφαση, οι οποίοι έχουν επταετή χρονική ισχύ.
■ Για τον ΑΗΣ Πτολεμαΐδας, είχαν εγκριθεί περιβαλλοντικοί όροι με την υπ' αρ. 130497/15.7.05 απόφαση, η ισχύς των οποίων έχει λήξει από 31.08.07 και έκτοτε δεν έχει γίνει ανανέωση ή αναθεώρηση τους.
■ Για τον ΑΗΣ Καρδιάς, είχαν εγκριθεί περιβαλλοντικοί όροι με την υπ' αρ. 93855/14.7.05 απόφαση, η ισχύς των οποίων έχει επίσης λήξει από 31.08.07 και δεν έχει γίνει ανανέωση ή αναθεώρηση τους.
Από τα υπ' αρ. 1 και 3 σχετικά, προκύπτει ότι η ΔΕΗ Α.Ε. έχει καταθέσει στο Υπουργείο Περιβάλλοντος Ενέργειας και Κλιματικής Αλλαγής (Υ.ΠΕ.Κ.Α.)1 με τις υπ' αρ. 3096/27.7.07 και 3205/7.8.07 αιτήσεις, τις μελέτες για την έγκριση περιβαλλοντικών όρων των ΑΗΣ Καρδιάς και Πτολεμαΐδας, αντίστοιχα.
Η Δ/νση ΕΑΡΘ του (Υ.Π.Ε.Κ.Α.), παρακαλείται να ενημερώσει την Ανεξάρτητη Αρχή σε ποιο στάδιο βρίσκεται η διαδικασία έγκρισης των νέων περιβαλλοντικών όρων των ΑΗΣ Καρδιάς και Πτολεμαΐδας, καθώς και τους λόγους της καθυστέρησης δεδομένου ότι οι σχετικοί φάκελοι των μελετών έχουν υποβληθεί από τη ΔΕΗ Α.Ε. από το έτος 2007. Ο Συνήγορος του Πολίτη επισημαίνει για μία ακόμα φορά ότι οι υπό έκδοση αποφάσεις έγκρισης περιβαλλοντικών όρων των δύο ΑΗΣ θα πρέπει να ενσωματώνουν τις απαιτήσεις των Κοινοτικών Οδηγιών 1996/61/ΕΚ (ΙΡΡC) και 2001/80/ΕΚ, σχετικά με την ενσωμάτωση των Βέλτιστων Διαθέσιμων Τεχνικών (ΒΔΤ) και τα όρια εκπομπής ρύπων για τις Μεγάλες Εγκαταστάσεις Καύσης, αντίστοιχα.
Στο σημείο αυτό, δεδομένου ότι στο υπ' αρ. 4 σχετικό η ΔΕΗ Α.Ε. αναφέρει ότι μέρος του Επιχειρησιακού της Σχεδίου αποτελεί η σταδιακή διακοπή λειτουργίας όλων των μονάδων του ΑΗΣ Πτολεμαΐδας έως το έτος 2015, παρακαλείται να διευκρινίσει στο Συνήγορο του Πολίτη ποιο σχεδιασμό πρόκειται να εφαρμόσει για τη νόμιμη λειτουργία του συγκεκριμένου ΑΗΣ τα επόμενα πέντε έτη, έως την οριστική διακοπή λειτουργίας του.
ii. Ως προς την περιβαλλοντική επιβάρυνση και την τήρηση των π.ο.
Δεδομένου ότι το πρόβλημα της ατμοσφαιρικής ρύπανσης στο νομό Κοζάνης λόγω της λειτουργίας των ΑΗΣ της ΔΕΗ Α.Ε., έχει απασχολήσει κατά τα τελευταία έτη το Συνήγορο του Πολίτη με πληθώρα αναφορών2, θα θέλαμε στο σημείο αυτό, να παραθέσουμε κάποια στοιχεία που διαθέτει η Ανεξάρτητη Αρχή από τη διερεύνηση άλλων σχετικών υποθέσεων, τα οποία σχετίζονται με την παρούσα αναφορά.
Ο Συνήγορος του Πολίτη, έχει ήδη με το υπ' αρ. 2865/09.2.3/4.6.093 έγγραφο του επισημάνει ότι για τον περιορισμό εκπομπής αιωρούμενων σωματιδίων στην ευρύτερη περιοχή λειτουργίας των εγκαταστάσεων της ΔΕΗ Α.Ε. (λιγνιτωρυχεία και ΑΗΣ) είναι κρίσιμο η μεταφορά της παραγόμενης τέφρας να γίνεται υπό συνθήκες ελαχιστοποίησης των διαρροών της. Προς αυτή τη κατεύθυνση μπορεί να συμβάλει αποτελεσματικά η χρήση κλειστού τύπου ταινιόδρομων, η οποία άλλωστε προβλέπεται σε νεώτερες αποφάσεις έγκρισης περιβαλλοντικών όρων (π.ο.) ΑΗΣ ή/και ορυχείων.
Ειδικότερα, η Ανεξάρτητη Αρχή έχει τονίσει με το προαναφερθέν έγγραφο της, ότι τέτοιου είδους πρόβλεψη αναφέρεται στον όρο Α9. (α)4 της υπ' αρ. 94650/12.9.06 απόφασης έγκρισης π.ο. του ΑΗΣ Αγ. Δημητρίου, ως ένα από τα μέτρα εφαρμογής των Βέλτιστων Διαθέσιμων Τεχνικών, προς συμμόρφωση με τις απαιτήσεις της Οδηγίας 1996/61/ΕΚ (ΙΡΡC). Την άποψη αυτή, συμμερίζεται απόλυτα, η Δ/νση Πολεοδομίας & Περιβάλλοντος Ν.Α. Κοζάνης, η οποία στο υπ' αρ. 2 σχετικό έγγραφο5 της προς την Ανεξάρτητη Αρχή αναφέρει ότι «...Σύμφωνα δε με τις ΑΕΠΟ που είναι σε ισχύ, η ΔΕΗ Α.Ε. υποχρεούται να εγκαταστήσει ταινιόδρομους μεταφοράς τέφρας κλειστού τύπου...στον ΑΗΣ Αγ. Δημητρίου, κλειστούς ταινιόδρομους (που απορρέει από τις ΒΔΤ, παρ. Α9 της (36) σχετικής), μεταφοράς του λιγνίτη από τις αυλές στις μονάδες...».
Επιπρόσθετα, η ΔΕΗ Α.Ε. με το υπ' αρ. 5 σχετικό έγγραφο7 της απάντησε σε σχετικό ερώτημα που της έχει απευθύνει ο Συνήγορος του Πολίτη ως προς την αποτελεσματικότητα του συστήματος διαβροχής τέφρας, μεταξύ άλλων, τα εξής «...Σε τμήμα του ταινιόδρομου μεταφοράς τέφρας του ΑΗΣ Αγ. Δημητρίου εφαρμόσθηκε με μεγάλη επιτυχία σύστημα συνεχούς διαβροχής εκατέρωθεν του ταινιόδρομου....Η αποτελεσματικότητα του συστήματος διαβροχής της τέφρας διαπιστώθηκε και κατά την αυτοψία που διενήργησε το ΚΕΠΠΕ της Ν.Α. Κοζάνης στις 16 Ιουλίου 2009 στους χώρους των λιγνιτωρυχείων Πτολεμαΐδας και των ΑΗΣ Καρδιάς και Πτολεμαΐδας...». Επιπλέον, στο υπ' αρ. 6 σχετικό8 η ΔΕΗ Α.Ε. αναφέρει ότι έχει πάρει όλα τα απαραίτητα μέτρα, εκτελώντας τα έργα που απαιτούνται για τη συνεχή βελτίωση, από περιβαλλοντικής πλευράς, της λειτουργίας των δύο κλάδων τέφρας, κυρίου και εφεδρικού (Α9) του ΑΗΣ Αγ. Δημητρίου και αναφέρει αναλυτικά τις σχετικές ενέργειες της.
Ενόψει των ανωτέρω, παρακαλούνται οι αρμόδιες υπηρεσίες στις οποίες αποστέλλεται η παρούσα, να ενημερώσουν το Συνήγορο του Πολίτη η καθεμία στο πλαίσιο των αρμοδιοτήτων της για τα εξής:
Η Δ/νση ΕΑΡΘ του Υ.Π.Ε.Κ.Α., που έχει εγκρίνει τους περιβαλλοντικούς όρους του ΑΗΣ Αγ. Δημητρίου παρακαλείται να διευκρινίσει:
i. το είδος των ταινιόδρομων που οφείλει η ΔΕΗ Α.Ε. να κατασκευάσει στις εγκαταστάσεις της εντός των ορίων του γηπέδου του ΑΗΣ Αγ. Δημητρίου
ii. εάν τα μέτρα για τη διαχείριση της παραγόμενης τέφρας των δύο κλάδων του εν λόγω ΑΗΣ που αναφέρει ότι εφαρμόζει η ΔΕΗ Α.Ε. στο υπ' αρ. 6 σχετικό (υπό στοιχεία 2.1-2.5), είναι σύμφωνα με τους εγκεκριμένους περιβαλλοντικούς όρους.
Στο σημείο αυτό επισημαίνουμε, ότι σύμφωνα με την απόφαση έγκρισης περιβαλλοντικών όρων οι Βέλτιστες Διαθέσιμες Τεχνικές επιβάλλεται να έχουν τεθεί σε εφαρμογή ήδη από τις 30.09.07. Προκειμένου η Ανεξάρτητη Αρχή να διαμορφώσει πληρέστερη εικόνα, παρακαλείται η εν λόγω υπηρεσία όπως αποστείλει σχετικά διαγράμματα στα οποία να αποτυπώνεται για κάθε έναν από τους τρεις εν θέματι ΑΗΣ, η όδευση και το είδος των ταινιόδρομων που λειτουργούν εντός των ορίων των γηπέδων των ΑΗΣ.
Το ερώτημα αυτό είχε θέσει, σε γενικότερο πλαίσιο, ο Συνήγορος του Πολίτη με το υπ' αρ. 2865/09/2.3/4.6.09 έγγραφο του, δίχως ωστόσο να έχει λάβει έως σήμερα απάντηση. Υπενθυμίζουμε επί τη ευκαιρία, ότι η Ανεξάρτητη Αρχή αναγνωρίζει την αντικειμενική δυσκολία να εφαρμοστεί ένας ενιαίος τύπος ταινιόδρομων στις εγκαταστάσεις, λόγω του τεράστιου μήκους διαδρομών, του διαφορετικού υλικού μεταφοράς και επομένως της χρήσης τους ανάλογα με το σημείο που αυτοί βρίσκονται. Ωστόσο, επισημαίνει εκ νέου την άμεση ανάγκη αντιμετώπισης του ζητήματος διότι αφενός από τα υπάρχοντα στοιχεία9 προκύπτουν μεγάλες διαρροές τέφρας από τους καλυμμένους ταινιόδρομους και αφετέρου υπάρχουν μεγάλες αποκλίσεις στις προβλέψεις των διαφόρων αποφάσεων των π.ο., ως προς τον τύπο των ταινιόδρομων που οφείλει να εφαρμόζει η ΔΕΗ Α.Ε. στα ορυχεία και στους ΑΗΣ10. Ενόψει των ανωτέρω, καθώς και των συστηματικών καταγγελιών των κατοίκων της περιοχής παρακαλείται η Δ/νση ΕΑΡΘ να διευκρινίσει άμεσα το ανωτέρω ζήτημα, το οποίο έχει ήδη τεθεί εις γνώσιν της από τον Ιούνιο του 2009.
Η Δ/νση Περιβάλλοντος Ν.Α. Κοζάνης παρακαλείται να προβεί στη διενέργεια αυτοψίας στους χώρους τους ΑΗΣ Αγ. Δημητρίου προκειμένου να ελέγξει τις συνθήκες εκπομπής και διαρροής τέφρας, την αποτελεσματικότητα του συστήματος διαβροχής στο τμήμα του ταινιόδρομου που έχει αυτό εγκατασταθεί αλλά και γενικότερα την τήρηση των εγκεκριμένων π.ο., αποστέλλοντας τις σχετικές διαπιστώσεις της. Επίσης, παρακαλείται να ενημερώσει εάν έχει υποβληθεί από τη ΔΕΗ Α.Ε. κάποια μελέτη σχετικά με το σύστημα διαβροχής της τέφρας και εάν αυτή η μεθοδολογία είναι σύμφωνη με τους περιβαλλοντικούς όρους, δεδομένου ότι η επιχείρηση ενημέρωσε ότι, κατόπιν της πιλοτικής εφαρμογής, μελετά την επέκταση του συστήματος αυτού σε όλους τους ανοικτούς ταινιόδρομους των εγκαταστάσεων. Επιπρόσθετα, παρακαλείται να αποστείλει στην Ανεξάρτητη Αρχή τα στοιχεία που αφορούν τις υπερβάσεις που έχουν σημειωθεί στις συγκεντρώσεις εκπομπής των αιωρούμενων σωματιδίων από τους τρεις εν θέματι ΑΗΣ, κατά τους τελευταίους έξι μήνες.
Η ΔΕΗ Α.Ε. - Δ/νση του ΑΗΣ Αγ. Δημητρίου παρακαλείται να διευκρινίσει εάν η εφαρμογή των μέτρων που αναφέρει ότι υλοποιεί στο υπ' αρ. 6 σχετικό έγγραφο της, για την αντιμετώπιση της περιβαλλοντικής επιβάρυνσης, έχουν μελετηθεί ή εγκριθεί στο πλαίσιο κάποιας εκπονηθείσας μελέτης.
Επίσης, οι αρμόδιες Δ/νσεις των τριών ΑΗΣ (Αγ. Δημητρίου, Καρδιάς, Πτολεμαΐδας) της ΔΕΗ Α.Ε. παρακαλούνται να αποστείλουν, η καθεμιά στο πλαίσιο αρμοδιοτήτων της, διάγραμμα στο οποίο να αποτυπώνεται η όδευση και το είδος των ταινιόδρομων που λειτουργούν στα όρια των γηπέδων κάθε ΑΗΣ ξεχωριστά.
Δεδομένης της πληθώρας και της συχνότητας των καταγγελιών που έχουν περιέλθει στο Συνήγορο του Πολίτη αναφορικά με την περιβαλλοντική υποβάθμιση λόγω της λειτουργίας των ΑΗΣ της ΔΕΗ Α.Ε. στο νομό Κοζάνης, παρακαλείται η Ειδική Υπηρεσία Επιθεωρητών Περιβάλλοντος (Ε.Υ.Ε.Π.) του Υ.Π.Ε.Κ.Α. - Τομέας Βορείου Ελλάδος, να εκτιμήσει την αναγκαιότητα διενέργειας αυτοψίας από πλευράς της στους χώρους των τριών εν θέματι ΑΗΣ, προκειμένου να ελέγξει τη νομιμότητα λειτουργίας τους βάσει της περιβαλλοντικής νομοθεσίας και να ενημερώσει σχετικά την Ανεξάρτητη Αρχή.
Εν αναμονή των απαντήσεων σας, παραμένουμε στη διάθεση σας για κάθε περαιτέρω πληροφόρηση και συνεργασία.
Ευαγγελία Κ. Μπαλλά
¹ Πρώην Υ.ΠΕ.ΧΩ.Δ.Ε.
2 Πρόκειται για τις με αριθ. πρωτ. 3392/04, 3732/04, 6536/04, 6537/04, 2865/09, 4382/09, 11453/09, 3478/09, 17626/09 αναφορές.
³Στο πλαίσιο διερεύνησης της υπ' αρ. 2865/09 αναφοράς.
4«Μεταφορά λιγνίτη από τα ορυχεία στον ΑΗΣ με ταινιόδρομους του/Λχιστον για το 80% της διακινούμενης ποσότητας και από τις αυλές λιγνίτη στις μονάδες με κλειστούς ταινιόδρομους για το σύνολο της διακινούμενης ποσότητας».
5 Στο πλαίσιο διερεύνησης της υπ' αρ. 2865/09 αναφοράς.
6 Η με Α.Π. 94650/12.09.2006 Κοινή Απόφαση Υπουργού ΠΕ.ΧΩ.Δ.Ε. και Υπουργού Ανάπτυξης.
Έγκρισης περιβαλλοντικών όρων λειτουργίας του ΑΗΣ της ΔΕΗ Α.Ε. στον Άγιο Δημήτριο του Ν.
7Στο πλαίσιο διερεύνησης της υπ' αρ. 11453/09 αναφοράς.
8 Στο πλαίσιο διερεύνησης της υπ’ αρ. 17626/09 αναφοράς.
9 Συγκεντρώσεις αιωρούμενων σωματιδίων της Ν.Α. Κοζάνης, εκθέσεις Επιθεωρητών Περιβάλλοντος,
αυτοψία του ΣτΠ, βλ. ειδικότερα τα έγγραφα μας (υπ' αρ. υπ' αρ. 3478/09/2.2/18.3.09 και υπ' αρ.
4032/08/2.4/10.3.09)
10 Αλλού αναφέρονται ταινιόδρομοι κλειστού τύπου, αλλού καλυμμένοι και αλλού απλά γίνεται
παραπομπή στα όσα προβλέπονται στις σχετικές μελέτες περιβαλλοντικών επιπτώσεων.
Κατηγοριοποίηση... ΔΕΗ , ΝΑ ΚΟΖΑΝΗΣ , ΣΥΝΗΓΟΡΟΣ » Email Post » 0 σχόλια »
Καινούργια μονάδα ή πράσσειν άλογα;
Ανάρτηση: Ευάγγελος Καρλόπουλος την 21 Απρ 2010
Η ΔΕΗ ΑΕ ανακοίνωσε, επιτέλους, τη δημοπράτηση της νέας λιγνιτικής μονάδας στην περιοχή του ενεργειακού λεκανοπεδίου της Δ. Μακεδονίας. Σύμφωνα με τις μέχρι τώρα πληροφορίες, η καινούργια μονάδα θα αξιοποιεί την τεχνολογία του κονιοποιημένου λιγνίτη με υπερκρίσιμα χαρακτηριστικά ατμού.
Με όρους αγοράς αυτοκινήτου, πρόκειται για ένα μικρομεσαίο καταλυτικό αυτοκίνητο, σίγουρα όμως, αξιόπιστο και δοκιμασμένο. Πρακτικά, δεν είναι τίποτα περισσότερο από μια αναβαθμισμένη έκδοση της τεχνολογικής φιλοσοφίας του 1950. Η καινούργια μονάδα θα παρέχει άκαμπτη ισχύ, δίνοντας βαρύτητα στην «πυροσβεστική» αντιμετώπιση των εκπεμπόμενων ρύπων, χωρίς να προσφέρει τη δυνατότητα μιας ευέλικτης διαφοροποίησης της τροφοδοσίας αλλά και την εμπέδωση μιας πράσινης ενεργειακής πολιτικής. Κατά συνέπεια, είναι εύλογη η απορία γιατί η ΔΕΗ ΑΕ, για να παραμείνουμε σε μια ευρέως κατανοητή ορολογία, δεν προέβη στην αγορά ενός υβριδικού αυτοκινήτου. Υβριδικό αυτοκίνητο για την περίπτωση της καινούργιας μονάδας σημαίνει, τουλάχιστον, την κατασκευή ρευστοποιημένης κλίνης.
Η τεχνολογία της ρευστοποιημένης κλίνης, εκτός του ότι προσφέρει μια σειρά από σημαντικότατα περιβαλλοντικά προτερήματα, παρέχει τη δυνατότητα μιας περισσότερο ομαλής, βιώσιμης, σταδιακής απεξάρτησης από τους λιγνίτες. Δίνει τη δυνατότητα ευρείας αξιοποίησης εναλλακτικών, ΤΟΠΙΚΩΝ και ΠΕΡΙΦΕΡΕΙΑΚΩΝ στερεών καυσίμων, όπως για παράδειγμα παραπροϊόντα αγροτικών καλλιεργειών, ή βιομαζικά καύσιμα χαμηλού κόστους (opportunity fuels), καθώς βεβαίως και πολύ χαμηλής ποιότητας λιγνίτες. Η κατασκευή ρευστοποιημένης κλίνης στην περιοχή μας θα μπορούσε σίγουρα να πυροδοτήσει μια σημαντική επιχειρηματική και αναπτυξιακή δραστηριότητα στον τομέα της ενεργειακής αξιοποίησης ευκαιριακών καυσίμων, αλλά κυρίως, να δώσει το έναυσμα για μια νέα ενεργειακή εποχή όχι μόνον για τη Δ. Μακεδονία αλλά για το σύνολο της Χώρας.
Από το 1980 μέχρι σήμερα, χιλιάδες MWs ρευστοποιημένης κλίνης λειτουργούν στην Ευρώπη, Ασία και Αμερική. Είμαστε η μοναδική λιγνιτικα εξαρτώμενη χώρα στην Ευρώπη η οποία δεν διαθέτει τεχνολογία ρευστοποιημένης κλίνης!!!
Προφανώς, η ΔΕΗ ΑΕ προχώρησε στην επιλογή της τεχνολογίας του κονιοποιημένου λιγνίτη με αυστηρά, στεγνά, επιχειρηματικά κριτήρια κόστους/οφέλους. Απόλυτα θεμιτό. Ενδεχομένως όμως, οι παράπλευρες συναρτήσεις αξίας (value functions) και το γενικότερο μακροχρόνιο όφελος της τοπικής κοινωνίας να μην ποσοτικοποιήθηκαν ως βασικοί παράμετροι στις συγκεκριμένες επιχειρηματικές αποφάσεις.
Σαφέστατα, η ρευστοποιημένη κλίνη είναι κατά 20-25% ακριβότερη από ένα συμβατικό σύστημα καύσης. Όμως, μετά από 60 χρόνια προσφοράς, η Δ. Μακεδονία δικαιούται επιτέλους ένα υβριδικό «αυτοκίνητο». Είναι ακριβώς τα spreads που θα έπρεπε να πληρώσει η ΔΕΗ ΑΕ για το περιβαλλοντικό, αναπτυξιακό και κοινωνικό ρίσκο που θα αναλάβει για μια ακόμη φορά η περιοχή μας.
Επιπλέον, το επιχείρημα περί ανυπαρξίας εγκατεστημένης βάσης για μονάδες ρευστοποιημένης κλίνης μεγαλύτερης των 300 ΜW, μερικώς αληθεύει. Θυμίζω ότι τον Ιούνιο του 2009, τέθηκε σε λειτουργία μονάδα ρευστοποιημένης κλίνης ισχύος 460 MW, στο Katowice της Πολωνίας. Μάλιστα, η συγκεκριμένη μονάδα κατασκευάστηκε αξιοποιώντας σημαντικό κομμάτι βασικών υποδομών (πχ διαχείριση λιγνίτη, επεξεργασία νερού κλπ) από παλιές προς απόσυρση μονάδες, κατασκευής του 1960. Η ρευστοποιημένη κλίνη του Katowice θα τροφοδοτείται με το χειρότερο ποιοτικά καύσιμο που θα προκύπτει από την εκμετάλλευση των 10 ορυχείων της περιοχής (αυτό είναι το βασικό πλεονέκτημά της!), ενώ παράλληλα μπορεί να υποκαθιστά το 12% της τροφοδοσίας της με βιομάζα. Στο άμεσο μέλλον, η πολωνική «ΔΕΗ» σχεδιάζει την ανακατασκευή και δεύτερης υπέργηρης μονάδας σε ρευστοποιημένη κλίνη, ισχύος 600MW!
Κανείς δεν αμφιβάλει ότι η ΔΕΗ ΑΕ μπορεί να υπερασπισθεί τις επιλογές της. Όμως, από την πλευρά των τοπικών θεσμικών παραγόντων, στα πλαίσια μιας ολοκληρωμένης άποψης για το ενεργειακό μέλλον της περιοχής μας, δεν θα έβλαπτε μια συντονισμένη και τεκμηριωμένη εναλλακτική πρόταση…
ΥΓ: Το «πράσινα άλογα» που ως λογοπαίγνιο ακολουθεί συχνά την έκφραση «πράσινη ανάπτυξη», είναι ανύπαρκτος όρος. Το ορθό είναι «πράττειν άλογα» ή «πράσσειν άλογα». Δηλαδή, «πράττω απερίσκεπτα».
Κατηγοριοποίηση... ΑΡΘΡΑ , ΛΙΓΝΙΤΗΣ , ΜΟΝΑΔΕΣ » Email Post » 0 σχόλια »
ΔEH: Εχει χάσει 6.500 πελάτες φέτος
Mε έντονους ρυθμούς συνεχίζεται η διαρροή πελατών της ΔEH προς τις ιδιωτικές εταιρείες εμπορίας ηλεκτρισμού, ενώ από την άλλη πλευρά η Pυθμιστική Aρχή Eνέργειας (PAE) επισπεύδει τις διαδικασίες για την πλήρη εφαρμογή του Kώδικα Διαχείρισης του Συστήματος και των Συναλλαγών Hλεκτρικής Eνέργειας και καλεί σε διάλογο τους παραγωγούς και προμηθευτές ηλεκτρισμού.
H ΔEH φέρεται να έχει χάσει από τα τέλη του 2009 ως σήμερα πάνω από 6.500 πελάτες, από τους οποίους οι 606 στη μέση τάση (μεγάλοι εμπορικοί καταναλωτές κ.λπ.) και οι 6.500 στη χαμηλή τάση (μικρές επιχειρήσεις κ.λπ.) με κατανάλωση της τάξης των 860 Gwh και 656 Gwh σε ετήσια βάση αντίστοιχα.
Kαι μόνον το στοιχείο αυτό δείχνει ότι ακόμα και αν δεν φύγει κανένας άλλος πελάτης ως το τέλος του χρόνου (πράγμα απίθανο με τους ρυθμούς που κινείται η αγορά), η ΔEH θα χάσει μέσα στο 2010 προς όφελος των ανταγωνιστών της 1.500 GWh, δηλαδή το 3% των πωλήσεων σε όγκο που πραγματοποίησε το 2009. Σε έσοδα αυτό αντιστοιχεί σε 160 εκατ. ευρώ.
Αρθ. Ζερβός
O πρόεδρος και διευθύνων σύμβουλος της ΔEH Aρθούρος Zερβός είχε εκτιμήσει στις αρχές του χρόνου τις απώλειες της ΔEH στο 3% ή σε 160 εκατ. ευρώ, φαίνεται όμως ότι το τελικό κόστος θα είναι πολύ μεγαλύτερο.
H Verbund, η Elpedison και η Aegean είναι οι κυριότεροι από τους παίκτες που δραστηριοποιούνται στη λιανική αγορά μαζί με την EFT, την Aτελ κ.λπ., ενώ έτοιμες να μπουν στο παιχνίδι είναι και άλλες εταιρείες, ανάμεσά τους η Gazprom Marketing Trading, η βρετανική θυγατρική εμπορίας της ρωσικής Gazprom και η Neco Trading, που εκπροσωπεί τη βουλγαρική εξαγωγική εταιρεία ηλεκτρισμού.
H ΔEH έχει ζητήσει από τη PAE αναδιάταξη των τιμολογίων της, καθώς οι ανταγωνιστές της «ποντάρουν» στα τιμολόγια - φιλέτα της ΔEH, των εμπορικών πελατών και των μεγάλων οικιακών, που είναι πιο ακριβά σε σχέση με τα υπόλοιπα.
Mέχρι σήμερα η PAE δεν έχει απαντήσει στο αίτημα. Πρόσφατα, όμως, ο νέος πρόεδρος της Pυθμιστικής Aρχής Nίκος Bασιλάκος ξεκίνησε ένα γύρο διαβουλεύσεων για τη χονδρεμπορική αγορά με τους παραγωγούς (με τους οποίους συναντήθηκε στις 15 Aπριλίου) και τους προμηθευτές, τους οποίους κάλεσε για τις 26 Aπριλίου.
Στόχος είναι η άμεση εφαρμογή της λεγόμενης 5ης ημέρας αναφοράς (εκκαθάριση συναλλαγών κ.λπ.), η οποία έχει ήδη καθυστερήσει και αποτελεί την τελευταία πράξη στην πλήρη εφαρμογή του Kώδικα Διαχείρισης Συναλλαγών. Oι ιδιώτες παραγωγοί ζητούν να δοθεί παράταση, υποστηρίζοντας ότι το σύστημα έχει στρεβλώσεις και προτείνουν στο διάστημα της αναβολής, να γίνουν οι αναγκαίες δοκιμές, προσομοιώσεις κ.λπ., προκειμένου να μην υπάρξουν προβλήματα στην εφαρμογή.
ΔΕΗ: Τέλος στη μαύρη εργασία στα ορυχεία της
«Τέλος» στη μαύρη εργασία στα ορυχεία της ΔΕΗ βάζει η διοίκηση της επιχείρησης, υιοθετώντας πρόταση του προέδρου του Εργατικού Κέντρου Πτολεμαϊδας. Σύμφωνα με σχετική ανακοίνωση του Εργατικού Κέντρου Πτολεμαϊδας, με απόφαση του Δ.Σ. της ΔΕΗ, στο εξής η μισθοδοσία των εργαζομένων με σύμβαση έργου σε εργολάβους, που αναλαμβάνουν εργασίες για λογαριασμό της επιχείρησης, θα γίνεται μόνο μέσω τραπεζικών λογαριασμών, ώστε να ελέγχονται οι πληρωμές και η τήρηση των εργασιακών συμβάσεων.
Επιπλέον, οι εργολήπτες δεν θα έχουν τη δυνατότητα να πληρώνονται από τη ΔΕΗ, αν πρώτα δεν προσκομίσουν τις μισθολογικές καταστάσεις και τις αποδείξεις των καταθέσεών τους στους λογαριασμούς των εργαζομένων.
«Ως τώρα οι εργολάβοι χτυπούσαν τις δουλειές με εκπτώσεις της τάξης του 40% για να τις κερδίσουν και στη συνέχεια, αφού δεν ήταν δυνατό να εκτελέσουν τα έργα με αυτά τα κόστη, έκοβαν από τους εργαζόμενους», επισήμανε ο πρόεδρος του Εργατικού Κέντρου Πτολεμαϊδας, Τ. Τσιλφίδης.
ΟΚΕ:"Ασαφές και γενικόλογο το σ/ν για τη βελτίωση της ενεργειακής απόδοσης"
Ανάρτηση: venergyd την 20 Απρ 2010
''Eπανάληψη των διατάξεων της οδηγίας που επιδιώκει να ενσωματώσει στο εωτερικό δίκαιο γίνεται με το σχέδιο νόμου που αφορά σε μέτρα για τη βλετίωση της ενεργειακής απόδοσης κατά την τελική χρήση , ενεργειακές υπηρεσίες και άλλες διατάξεις , χωρίς να εξειδικεύονται οι συγκεκριμένες ρυθμίσεις'' σύμφωνα με τη γνώμη της Οικονομικής και Κοινωνικής Επιτροπής.
Η ΟΚΕ εκτιμά ότι πριν από τη δρομολόγηση συγκεκριμένων δράσεων θα πρέπει να γίνει ο προσδιορισμός και προγρμματισμός τους, αλλά και να δημιουργηθεί ένα πλήρες, χωρίς κενά, σαφές θεσικό και διαδικαστικό πλαίσιο που θα αφορά ατην υλοποίηση των δράσεων.
Το εύρος των εξουσιοδοτήσεων που προβλέπει το σχέδιο νόμου για την επίθτευξη των στόχων του σχεδίου νόμου κατά την επιτροπή αναδεικνύει το ελλειμμα οργανωμένης δουλειάς ώστε να υπάρχει εξαρχής η εξειδικευση των δράσεων αντι να πρέπει να εκδοθούν υπουργικές αποφάσεις και προεδρικά διατάγματα τα οποία ''θα αποφύγουν και τη βάσανο του κοινωνικού διαλόγου'' όπως σχολίασαν οι ομιλητές στη συνεδρίαση της ΟΚΕ για την έκφραση γνωμης σχετικά με το θέμα.
Ασάφειες εντοπίζονται και στο τι γίνεται με τους ενεργειακούς επιθεωρητές (ποιοι θα είναι αυτοί ποια θα είναι η επιστημονική τους εμπειρία η κατάρτισή τους κλπ) και εκφράστηκαν φόβοι ότι δεν αποκλείεται να αποτελέσουν απλώς ένα γραφειοκρατικό γρανάζι εφοσον παραμενουν οι ασαφειες.
Επίσης ως προς τον προσδιορισμό των ίδιων δράσεων για κάθε επιμερους τομέα (μεταφορές, δημοσια κτιρια, κατοικιες, επιχειρήσεις κλπ) κρίνεται αναγκαία η εκπόνηση ενός εθνικού κυλιόμενου προγράμματος δράσεων για βελτίωση της ενεργειακής αποδοτικότητας της χώρας κατά 20% μέχρι το 2020.
Αδιευκρίνιστο παραμενει όπως σημειώνεται και το που θα πηγαίνουν τα πρόστιμα που προβλέπει ο νόμος.
Ακόμα τονίζεται ότι ενώ ως εθνικός στόχος εξοικονόμησης ενέγειας τίθεται το 9% της μέσης ετήσιας τελικής ενεργειακής κατανάλωσης έως το 2016, η αρχή που θα έχει τον έλεγχο και την ευθύνη για το στόχο αυτό δεν καθορίζεται στο νόμο αλλά θα προσδιοριστεί με υποργική απόφαση που θα εκδοθεί σε τρεις μήνες από τη θέση του νόμου σε ισχύ.
Επιπλέον υπογραμμίζεται εκτός από τη μεγάλη σημασία που έχει το ζήτημα της πιστοποίησης και του ελέγχου τόσο των προσόντων των ενεργειακών επιθεωρητών αλλά και των προϊόντων και υλικών ως προς την τήρηση προδιαγραφών που σχετίζονται με την ενεργειακή συμπεριφορά.
Ομοίως τονίζεται και το ζήτημα της ορθής θερμικής μέτρησης που είναι απολύτως αναγκαία για τη βλετίωση της ενεργειακής αποδοτικότητας.
Τέλος, η ΟΚΕ θεωρεί ότι εάν τα ζητήματα αυτά δεν ρυθμιστούν ορθά, σαφώς και εγκαίρως, θα υπαρχει έντονη γραφειοκρατία και εμπόδια σε κάθε προσπάθεια εξοικονόμησης ενέργειας ενώ παράλληλα δεν θα αποκλείεται το ενδεχόμενο λειτουργίας παρόχων ενεργειακών υπηρεσιών σε περιβάλλον νομοθετικού κενού, γεγονός που θα δημιουργήσει σοβαρά προβλήματα στην πράξη.
Κατηγοριοποίηση... ΕΞΟΙΚΟΝΟΜΗΣΗ , ΝΟΜΙΚΑ » Email Post » 0 σχόλια »
ΔΕΗ - Λιγνίτες - Δικαιώματα βιομηχανικών αερίων - στόχοι - προοπτική
Ανάρτηση: Mavromatidis Dimitrios την 19 Απρ 2010
Του Αλέκου ΑΘανασιάδη, βουλευτή ΠΑΣΟΚ Ν. Κοζάνης
Η ΔΕΗ ως γνωστόν έχει ως βασικό καύσιμο τον λιγνίτη, το ʽʼΕθνικό μας καύσιμοʼʼ, το οποίο αποτελεί τη βάση για την ενεργειακή αυτάρκεια της χώρας μας και για τα φθηνά τιμολόγια ρεύματος. Το βασικό λοιπόν αυτό καύσιμο κάποιοι έχοντας τα δικά τους συμφέροντα το δαιμονοποιούν, το απαξιώνουν και ζητούν επίμονα την απόσυρσή του από τον ενεργειακό σχεδιασμό της ΔΕΗ.
Σύμφωνα με την επιστολή του μεγαλύτερου Σωματείου Παραγωγής Ηλεκτρικής Ενέργειας ΔΕΗ ʽʼΣΠΑΡΤΑΚΟΣ΄΄ που εστάλη στους Έλληνες Ευρωβουλευτές, ο κίνδυνος να περιοριστεί η παραγωγή Ηλεκτρικής Ενέργειας από τους λιγνίτες είναι μεγάλος. Απόδειξη ότι ο πρόεδρος της ΔΕΗ, Κος Αρθούρος Ζερβός, στις 14 και 15 Απριλίου επισκέφθηκε τις Βρυξέλλες προκειμένου να ενημερώσει τους Ευρωβουλευτές για το θέμα που απασχολεί όλους μας και ειδικότερα τους κατοίκους της Δυτικής Μακεδονίας, προκειμένου να παραταθούν οι χρόνοι λειτουργίας των μονάδων.
Η ΔΕΗ τα τελευταία χρόνια πέτυχε την πλήρη και αξιόπιστη κάλυψη των αναγκών της χώρας σε ηλεκτρική ενέργεια και το σημαντικότερο το πέτυχε, με τις χαμηλότερες τιμές μεταξύ των χωρών της Ευρωπαϊκής Ένωσης για τον οικιακό καταναλωτή.
Ο λιγνίτης αποτελεί και σήμερα τη βάση των ενεργειακών προγραμμάτων της ΔΕΗ. Είναι στρατηγικής σημασίας καύσιμο και εξασφαλίζει:
α. ασφάλεια τροφοδοσίας
β. χαμηλό και προβλέψιμο κόστος εξόρυξης
γ. σταθερότητα τιμών έναντι των έντονων διακυμάνσεων των ανταγωνιστικών καυσίμων(πετρέλαιο -φυσικό αέριο)
Είναι ευχάριστο το γεγονός, ότι η νέα Διοίκηση της ΔΕΗ ασχολείται έμπρακτα με τη διερεύνηση των τρόπων αντιμετώπισης των ορατών πλέον κινδύνων που αφορούν το μέλλον των λιγνιτικών μονάδων παραγωγής και αυτό γίνεται αυταπόδεικτο, με την απόφαση του Διοικητικού Συμβουλίου για την κατασκευή της 5ης μονάδας της Πτολεμαΐδας.
Στην ίδια κατεύθυνση κινούνται όλοι οι τοπικοί φορείς της Δυτικής Μακεδονίας, τα Συνδικάτα της ΔΕΗ και οι κάτοικοι των ενεργειακών περιοχών. Τα εκμεταλλεύσιμα λιγνιτικά αποθέματα είναι αρκετά και όλες οι μελέτες συμφωνούν ότι μέχρι το 2050, ο βασικός οικονομικός πυλώνας της περιοχής θα στηρίζεται στους λιγνίτες.
• Η περιοχή Πτολεμαΐδας μετράει αποθέματα που ξεπερνούν τα 600 εκατομμύρια τόνους λιγνίτη,
• Η περιοχή Αμύνταιου, τα 50 εκατομμύρια
• Η περιοχή Φλώρινας τα 145 εκατομμύρια
• Η περιοχή Αχλάδας τα 68 εκατομμύρια τόνους λιγνίτη.
Εάν σε όλα αυτά προσθέσουμε και τα αποθέματα των Κομνηνών, που οι μετρήσεις έδειξαν ότι τα εκμεταλλεύσιμα κοιτάσματα ξεπερνούν τα 90 εκατομμύρια τόνους λιγνίτη, τότε σίγουρα η χώρα δεν θα αντιμετωπίσει προβλήματα επάρκειας καυσίμου.
Βέβαια οι λιγνίτες υπάρχουν, υπάρχει όμως και η οδηγία για τον περιορισμό των ρύπων από την αρμόδια Ευρωπαϊκή Επιτροπή, όπου η Ελλάδα καλείται να συμμορφωθεί ʽʼως προς τας υποδείξειςʼʼ.
Σύμφωνα με όλες τις μελέτες, από τα 4.400 mw που παράγονται στις 16 λιγνιτικές μονάδες στους Νομούς Κοζάνης- Φλώρινας, μόνο η 5η μονάδα του Αγίου Δημητρίου, η 1η μονάδα Μελίτης και η 5η μονάδα της Πτολεμαΐδας, που ακόμη δεν ξεκίνησε, θα εξαιρεθούν από τα όσα ορίζει η ισχύουσα οδηγία. Μετά το 2016 , υποχρεωτικά οι 10 μονάδες της περιοχής της Δυτικής Μακεδονίας θα ενταχθούν στο μεταβατικό στάδιο για περιορισμένη λειτουργία. Πρακτικά αυτό είναι Κόλαφος για την περιοχή και σημαίνει ότι θα στερηθούμε 3000 mw, αν αποφασιστεί τον Ιούνιο στις Βρυξέλλες, η κατάργηση των μεταβατικών διατάξεων για περιορισμένη λειτουργία των παλαιών μονάδων.
Η ΔΕΗ θα πρέπει άμεσα, στα πλαίσια του νόμου περί αντικατάστασης των παλαιών μονάδων, να κάνει χρήση του δικαιώματος και να σχεδιάσει μια νέα μονάδα στην περιοχή του ΑΗΣ Αγίου Δημητρίου, σε αντικατάσταση των παλαιών.
Η κατασκευή αυτής της μονάδας, θα πρέπει να ξεκινήσει πριν ολοκληρωθεί η 5η της Πτολεμαΐδας και η 2η της Μελίτης, προκειμένου να υπάρξει συνέχεια για λόγους οικονομίας και απασχόλησης.
Μαζί με όλες αυτές τις δραστηριότητες, η ΔΕΗ θα πρέπει άμεσα :
α) να ξεκινήσει την αποκατάσταση των εδαφών και να αξιοποιήσει τα χιλιάδες στρέμματα για καλλιέργειες ενεργειακών φυτών και
β) να επανεξετάσει από μηδενική βάση τις σχέσεις συνεργασίας της με τις μικρομεσαίες επιχειρήσεις της ευρύτερης περιοχής ένα όραμα πολλών ετών που δεν πραγματοποιήθηκε ποτέ
Είναι η στιγμή, όπου η ΔΕΗ θα πρέπει να αναπτύξει το επενδυτικό της πρόγραμμα με καύσιμο το λιγνίτη, ώστε να έχουμε ενεργειακή ασφάλεια στη χώρα σε αυτές τις δύσκολες εποχές για τα ενεργειακά θέματα.
Βουλευτής ΠΑΣΟΚ Ν. Κοζάνης
Κατηγοριοποίηση... ΔΕΗ , ΛΙΓΝΙΤΗΣ , ΜΟΝΑΔΕΣ , ΠΟΛΙΤΕΥΤΕΣ » Email Post » 0 σχόλια »
▼ Απριλίου ( 66 )
Νομαρχιακή Αυτοδιοίκηση Κοζάνης: Αποτελέσματα αναλ...
Το πρώτο υπεράκτιο αιολικό πάρκο της Γερμανίας τέθ...
Συγκρατημένη αισιοδοξία για το μέλλον των μονάδων ...
Ηλέκτωρ: Αποσύρει το ενδιαφέρον για τη μονάδα στη ...
Αποτελέσματα εκλογών του Περιφερειακού Τμήματος ΤΕ...
Οικολόγοι Πράσινοι: Αποστολή εκπροσώπων φορέων λιγ...
Γιάννης Βλατής : Eρώτηση με θέμα το επικείμενο κλε...
Αυξάνεται η Πριμοδότηση των Αιχμιακών Μονάδων Ηλεκ...
Η Προώθηση της Ελληνοβουλγαρικής Ενεργειακής Συνερ...
Δικαίωμα ψήφου στη γ.σ. αποκτούν μέτοχοι της ΔΕΗ μ...
ΠΑΣΚ Διπλωματούχων Μηχανικών – Συνεργαζόμενοι ΤΕΕ/...
Οικολόγοι Πράσινοι: Αποτελέσματα επίσκεψης στο Ευρ...
Διαρροή διαλύματος τριχλωριούχου σιδήρου 9% στον Α...
Συνήγορος του Πολίτη: Ζητήματα περιβαλλοντικής αδ...
ΟΚΕ:"Ασαφές και γενικόλογο το σ/ν για τη βελτίωση ...
ΔΕΗ - Λιγνίτες - Δικαιώματα βιομηχανικών αερίων - ...
Στασιμότητα στην Ένταξη των ΑΠΕ στο Σύστημα Ηλεκτρ...
Εκπέμπει SOS η ΔΕΗ για τον Λιγνίτη
Οι αναμενόμενες άμεσες και έμμεσες επενδύσεις από ...
Ιστολόγιο της ΠΑΣΚ - Συνεργαζόμενοι για τις εκλογέ...
ΓΕΝΟΠ: Ενημέρωση και προειδοποίηση...
Προγράμματα "πράσινης" ανάπτυξης από το ΥΠΟΙΑΝ
Θετικοί οι Ελληνες για τις ΑΠΕ
Περιβαλλοντικές προκλήσεις ή εμπορικές ευκαιρίες; ...
Ο Δήμαρχος Κοζάνης προκηρύσει πρόχειρο διαγωνισμό ...
ΓΕΝΟΠ/ΔΕΗ για τη προκήρυξη μονάδας Πτολεμαίδας V
ΔΣ ΔΕΗ: Εγκρίθηκαν τα τεύχη διαγωνισμού της νέας μ...
Ενέργεια μέσω... φωτοσύνθεσης
ΔΕΗ: Οριστικοί πίνακες προσληπτέων (Τ1/Δ) για το δ...
“Σφαγή” για τα 1,3 δισ. της Πτολεμαϊδας
Τον Ιούνιο σε εφαρμογή ο νέος Κανονισμός Ενεργειακ...
Οικολόγοι Πράσινοι: Προβολή στο Ευρωκοινοβούλιο τω...
Το προσχέδιο νόμου Καλλικράτης για τη διοικητική μ...
Στο επόμενο ΔΣ η απόφαση της ΔΕΗ για την νέα μονάδ...
Ξεκίνησαν οι αγωγές ενάντια στη ΔΕΗ
Ενεργειακές ΔΕΚΟ γρηγορείτε επενδυτικά
Ελλείψεις Αντιδραστηρίων και άλλων αναλώσιμων υλικ...
ΓΕΝΟΠ για επενδυτικό πρόγραμμα ΔΕΗ και Μελίτη ΙΙ
ΤΕΕ: Ολομέλεια ΠΑΣΚ ΔΜ - Συνεργαζόμενοι τη Δευτέρα...
Water for life – LIFE for water
Ομιλία Σαμαρά στην Κοζάνη για ενεργειακή πολιτική ...
Προσυνέδριο Ν.Δ. για την ενέργεια: Προτάσεις για τ...
Δήμος Κοζάνης: Παρέμβαση για μείωση της τιμής της ...
Ελλήσποντος: Εκδήλωση για τη διοικητική μεταρρύθμι...
ΝΔ: Προσυνεδριακή συνδιάσκεψη για την ενέργεια
«Πράσινη» ενέργεια το 40% του ρεύματος σε 10 χρόνι...
Επιστολή του Αν.Υπ.Εξ. κ. Δρούτσα στο Νομάρχη Κοζά...
Πράσινη ενέργεια: Όταν στερέψουν τα δημόσια κεφάλα...
Η ΔΕΗ κλείνει τρύπες του προϋπολογισμού
Επιστολή Σπάρτακου στους ευρωβουλευτές για τη νέα ...
Ανάπτυξη, αλλά όχι... πράσινη
Το πρώτο δύσκολο βήμα έγινε για τις μετεγκαταστάσε...
BBC: Που πήγαν όλες οι πράσινες θέσεις απασχόλησης...
ΔΕΗ: Οριστικοί Πίνακες επιτυχόντων ειδικοτήτων Τ4/...
ΔΕΗ: Οικονομικά αποτελέσματα έτους 2009
Με μεγάλες αλλαγές το νομοσχέδιο για τις ΑΠΕ
6-th International Congress on Energy Efficiency a...